text:
Mu mpera z’icyumweru gishize ku mbuga nkoranyambaga hakwirakwijwe amafoto n’amashusho by’umukobwa wabengewe ku rusengero n’umugabo we bari bagiye gushyingiranwa. Ibirori by’aba bombi byabaye nka ya ‘mata arimo gishegesha’ ntibyataha, kubera ibisa n’ikinamico n’ amacenga byaranze aba bombi mbere y’igihe bari baragennye cyo kurushinga.
Uyu mukobwa witwa Nyandwi Therese n’umusore Niyomugabo Thacien bari basanzwe basengera mu itorero rya ADEPR ku Mudugudu wa Rugaragara muri Paruwasi ya Muramba mu murenge wa Nkanka ho mu Karere ka Rusizi.
Ku wa Gatandatu tariki 28 Nyakanga nibwo uyu musore n’iyi nkumi bari gukora umuhango wo gusaba no gukwa ndetse nu gusezerana imbere y’Imana, bagakora ibirori bamwe bavuga ko aribyo biza ku isonga mu gutanga ibyishimo bisendereye mu buzima bwa muntu ndetse bikanaba urwibutso rw’abashakanye nk’ikimenyetso cy’urukundo bagiranye.
Umuhango wo gusezerana imbere y’amategeko Nyandwi Therese na Niyomugabo Thacien bari barawusoje mbere, cyane ko bari bagiye kumara umwaka basezeranye ko umwe ari umugabo w’undi ndetse n’undi akaba umugore w’undi.
Uyu munsi w’ibyishimo n’amateka waje kubera aba bombi cyane cyane Nyandwi Therese uw’agahinda, umubabaro n’amarira kuko atigeze agira amahirwe yo guhabwa impundu ndetse n’impano z’ababyeyi, dore ko ubukwe bwacyuye igice nyuma y’uko bageze ku rusengero uwari kumubera umugabo akamubenga ndetse agahita ahamusiga akigendera.
Ubwo byagendaga gutya, abaherekeje umukobwa barumiwe, bafata umugeni wabo bamusubirana mu rugo iwabo, ari nako yagendaga arira kubera intimba yari atewe n’ibyari bimubayeho mu maso ya rubanda.
Ubukwe bw’aba bombi bwagaragayemo udushya twinshi abantu barumirwa
Ubukwe bwa Nyandwi Therese na Niyomugabo Thacien bwabanjirijwe n’umuhango wo gusaba no gukwa, ariko bamwe mu babutashye babwiye ikinyamakuru Ukwezi.com ko uyu muhango waranzwe n’udushya dutandukanye aho byagaragaraga nk’aho butunguranye ku mpande zombi.
Uwamahoro Clementine wakurikiranye uko ubu bukwe bwagenze yavuze ko ibyabereye muri ubu bukwe byasaga n’ikinamico, kuko ngo nta na kimwe cyagaragazaga ko babwiteguye.
Yavuze ko umusore yagiye gusabirwa yambaye imyenda isanzwe, ndetse ngo bageze iwabo w’umukobwa ho biba agahomamunwa kuko we yasohotse yambaye ibitenge [ amaribaya] ndetse atanambaye inkweto.
Yagize ati “ Byari ibirori bitangaje ku babashije kubireba n’amaso yabo. Umusore yagiye gusaba yambaye ipantaro y’umutuku ya koto (Coton) n’agakote gasanzwe, ari kumwe n’abantu bake bari bamuherekeje. Bageze iwabo w’umukobwa basanga nta na kimwe giteguye bisa n’aho batari bazi ko baza gusabwa umugeni.”
Yakomeje agira ati “ Bageze iwabo w’umukobwa, basohoye fanta nk’eshatu, iy’umusaza uvuga ijambo n’iy’umukwe, ariko umukwe nta n’iyo yanyoye. Imihango yo gusaba yaratangiye maze bahamagaye umukobwa asohoka mu nzu yambaye ibitenge [amaribaya] ndetse nta n’inkweto yambaye.”
Niyomugabo Thacien[wambaye ikote n’ipantaro y’umutuku] n’umugeni we bari ku rusengero
Amacenga n’akagambane hagati y’aba bombi ubwo biteguraga kurushinga
Umunyamabanga Nshingwabikorwa w’akagali ka Kinyaga uyu musore n’inkumi bavukamo, Ndagijimana Japhet, yatangarije Ukwezi.com ko mbere y’ubukwe bwa Nyandwi Therese na Niyomugabo Thacien habanje kuzamo ikibazo, aho ababyeyi b’umusore batashakaga ko arongora uyu mukobwa, kandi baramaze gusezerana mu rukiko.
Yavuze ko umusore yabwirwaga [kuko yari yaragiye muri Uganda gukorerayo] ko ngo umukobwa asigaye ari indaya ko ndetse yanishyingiye ku wundi mugabo i Kigali.
Akomeza avuga ko umusore yaje kuza maze ajyana ikirego asaba ko yasubizwa inkwano y’amafaranga ibihumbi Magana abiri na mirongo itanu (250.000 frw) yari yakoye ndetse n’indishyi y’akababaro, avuga ko umukobwa yamubenze akishakira undi mugabo.
Yagize ati “Umusore yazanye ikirego ko ngo ashaka ko asubizwa inkwano ye, maze numvise ibibazo bafitanye numva ari amatiku mbashyira ku ruhande mbagira inama umusore yanga kumva maze mbabwira ko nta bubasha mfite bwo gusesa isezerano, mbagira inama ko bakiyunga bagakomeza gahunda yabo bakajya gusezerana imbere y’Imana nk’uko bari babiteguye.”
Avuga ko bavuye ku kagari bafashe umwanzuro ko ubukwe bukomeje nta gisibya, gusa ngo akurikije uko yabonaga gahunda z’abo mu muryango w’umusore, ngo intego bari bafite yari ukuzasebya no gutesha agaciro umukobwa.
Ati “Umuryango w’umusore bapanze ko aho guhara inkwano bemera bagapanga ubukwe, maze bava ku kagari bemeranyije ko ubukwe bugiye gukomeza nta gisibya. Icyari gihari byari ukugira ngo barebe uburyo bakora iteshagaciro ku mukobwa bamusebye, kuko bavugaga ko yababengeye umusore n’ubwo umukobwa yababazaga uko yaba yaramubenze kandi arimo kwemera ko bakora ubukwe.”
Gitifu nawe yemeza ko uko ubukwe bwo gusaba bwakozwe byagaragazaga ko bisa n’ibituguranye ku mpande zombi, ngo kuko nta cyagaragazaga ko hari imyiteguro yabayeho.
Niyomugabo Thacien uvugwaho kubenga umukobwa abihakana yivuye inyuma akavuga ko we atigeze yifuza ko ubukwe bwe bupfa ndetse ngo iwabo w’umukobwa bamumenyesheje ko ubukwe butazaba we yaranarangije kwitegura no gutanga ubutumire mu nshuti n’abavandimwe.
Niyomugabo Thacien anahamya ko umukobwa yari yarishyingiye ku wundi mugabo, akaba atemeranya n’abavuga ko umukobwa yari yaragiye i Kigali kwakira intwererano mu nshuti n’imiryango.
Yagize ati “Twageze ku Kagari batumira umukobwa ava ku mugabo (babanaga) ageze mu rubanza yisubiraho avuga ko ankunda. Gusa nahise mbona ko ari uburyo bwo gushaka kundiganya inkwano zanjye nanjye ndamubwira nti nta kibazo noneho uzaze dusezerane kuko nari mbonye ko bafite amayeri yo kugirango inkwano zanjye nzazibure.”
Bagiye gushyingirwa batarigeze berekanwa ku rusengero nta n’inyigisho z’umubano bize
N’ubwo aba bombi bari biteguye kujya gushyingirwa ndetse bakanerekeza ku rusengero, amakuru agera ku kinyamakuru Ukwezi.com ashimangira ko batari bigeze berekanwa mu rusengero, ndetse ngo ntibanahawe inyigisho itorero riha abagiye gushyingirwa, bivuze ko ibibanziriza gusezerana mu rusengero byose nta na kimwe bakoze.
Umugeni yaratutswe, arakubitwa anatanyagurizwaho ikanzu y’ubukwe
Gitifu w’akagari ka Kinyaga, Ndagijimana Japhet, yanavuze ko abo mu muryango w’umusore bagambaniye umukobwa mu rwego rwo kumusebya no kumutesha agaciro, aho yahohotewe bikomeye ndetse akashwanyagurizwaho ibyo yari yambaye ku munsi w’ubukwe.
Yagize ati “Ubwo umugeni yasubiraga iwabo nyuma y’uko umugabo yari amaze kumubengera ku rusengero, yashungerewe n’imbaga y’abantu barimo insoresore bivugwa ko zari zaguriwe n’umuryango w’umusore ngo zimusebye. Iyi mbaga yarimo izi nsoresore bagendaga bamutuka banamukubita ku buryo banamuciriyeho ikanzu.”
Yakomeje avuga ko ubwo ab’iwabo babonaga akomerewe, ngo bamutegeye moto kugirango bamere nk’abamucikishije, maze izo nsoresore zibakubitira hamwe n’uwo mumotari wari ugiye kumutwara.
Gitifu yavuze ko bamwe mu bamukubise bamenyekanye ndetse ko bari gukurikiranwa n’inzego zishinzwe umutekano.
Twagerageje kuvugisha Nyandwi Therese ku murongo wa telefoni ngendanwa ariko ntibyadukundira kuko inshuro zose twayihamagaraga twasangaga ifunze.
Umugeni ari gusohoka iwabo agiye kwerekeza ku rusengero
Umugeni yasubiye iwabo ashungerewe n’imbaga y’abantu


c: text/html

text:
Abantu basezerwa mu bigo ngororamuco bagera hanze bamwe bagasubira mu buzererezi no mugukoresha ibiyobyabwenge bitewe n’ uko bakirwa iyo basubiye iwabo. Leta y’ u Rwanda iki kibazo yaragihagurukiye inashyiraho amatsinda yo kugishakira umuti yiswe Tabara Mubyeyi(TAMU).
Byatangarijwe mu nama yahuje inzego zitandukanye zirimo Minisiteri y’ Ubuzima, Polisi, Ubushinjacyaha , abanyamadini n’ abandi igamije gushaka icyakorwa ngo ibiyobyabwenge bicike mu gihugu.
Ikigo cy’ igihugu cy’ igororamuco kivuga ko mu bantu ibihumbi 15 bavuye IWAWA , 20% ni ukuvuga 3000 basubiye mu buzererezi no gukoresha ibiyobyabwenge.
Umuyobozi w’ iki kigo Bosenibamwe Aimé yavuze ko imwe mu mpamvu zituma abantu bava IWAWA bagasubira mu biyobyabwenge ari uko iyo bageze iwabo hari abakomeza kubabona mu ishusho y’ ubuzererezi. Ngo hejuru yo kugorora Leta igiye no kujya itegura imiryango y’ abana bava IWAWA.
Yagize ati “Ingamba zo gusubiza mu buzima busanzwe ntabwo twazishyizemo imbaraga cyane mu bihe byashize. Twibanze cyane mu kugorora, hanyuma gutaha ntabwo twashyiragamo imbaraga mu kubasubiza mu buzima busanzwe kandi ni inzira ndende”
Yunzemo ati “Niyo mpamvu tuzashyiraho amahuriro n’ amakoperative y’ urubyiruko rwavuye IWAWA. Mu by’ ukuri tuzashyiraho imikoranire ituma urubyiruko rwavuye IWAWA rudasubira mu biyobyabwenge.”
Bosenibamwe yavuze ko bashyizeho n’ amahuriro ahuza ababyeyi bafite abana bavuye IWAWA (TAMU) kugira ngo bigishwe ko abana bavuye IWAWA baba barahindutse bityo badakwiye kubishisha.
Iteka rya Minisitiri w’ ubuzima rivuga ko ikiyobyabwenge ari ikinyobwa gifite ethanol 0,5% cyangwa methanol 45%.
Umuyobozi mukuru w’ Urwego rw’ Igihugu rw’ Ubushinjacyaha mu Rwanda Mutangana Jean Bosco yabwiye itangazamakuru ko ibyaha bifitanye isano n’ ibiyobyabwenge byiyongereye.
Mutangana yavuze ko itegeko rigena ibyaha n’ ibihano ririmo kuguvururwa rizaba rihana cyane abatunda n’ abakoresha ibiyobyabwenge kurusha ababikoresha.
Umuyobozi mukuru w’ agashami gashinzwe kwita ku buzima bwo mu mutwe kari mu kigo cy’ Igihugu cy’ Ubuzima RBC Dr Yvonne Kayiteshonga asanga kuba ababyeyi batarumva neza ububi bw’ ibiyobyabwenge ari imbogamizi ituma bidacika burundu.
Yagize ati “ Kuba hari ababyeyi batararumva neza uburemere n’ ingaruka z’ ibiyobyabwenge ni imbogamizi mu gukumira no kubirwanya…Umubyeyi yasobanukiwe neza ububi bw’ ibiyobyabwenge yakora uko ashoboye umwana we ntabikoreshe”
Abagerwaho n’ ingaruka zo gukoresha ibiyobyabwenge nabo agenda biyongera.
Ibi bigaragazwa n’ uko ibitaro bya Ndera byita ku bagezweho n’ ingaruka zikomeye zo gukoresha ibiyobyabwenge umubare w’ abo bakiriye wavuye kuri 68 muri 2004 ukagera kuri 2804 muri 2016 nubwo muri 2017 wongeye kugabanukaho gato ukaba 2260.
Abenshi mu baba imbata z’ ibiyobyabwenge bibabaho bakiri bato. Ubushakashatsi bugaragaza ko 67% by’ ababa imbata z’ ibiyobyabwenge bibabaho bakiri urubyiruko kuva ku myaka 16 kugera kuri 30.
Ibigo byita ku bana b’ inzererezi mu Rwanda ntabwo bishobora kwita ku bana bose b’ inzererezi kuko bifite ubushobozi bwo kwita kuri 1/3 cy’ inzererezi zose ziri mu Rwanda.
Leta y’ u Rwanda buri kwezi yishyura miliyoni zirenga 80 mu kwita ku bana b’ inzererezi.
12,200 total views, 150 views today

robotstxt: allowed

filter: keep


text:
RDB yanyomoje amakuru yatangajwe na AP ku biciro byo gusura Pariki
Yanditswe na SEZIBERA ANSELME
Urwego rw’Igihugu rw’Iterambere, RDB, rwamaganye byimazeyo amakuru y’ibinyoma yatangajwe muri raporo y’ibiro ntaramakuru by’Abanyamerika (AP) arebana n’igabanuka ry’ibiciro byo gusura Pariki zitandukanye mu Rwanda.
Impinduka mu guhabwa uburenganzira bwo gusura ingagi zagaragajwe tariki ya 06 Gicurasi 2017, RDB yari yatangaje ko abakerarugendo bifuza gusura ingagi bakanasura Pariki ya Nyungwe n’iy’Akagera nibura iminsi 3 hagati y’Ugushyingo na Gicurasi bazagabanyirizwaho 30% byongeye na 15% ku bakerarugendo bitabiriye ibiganiro bifuzaga kureba ingagi.
Ku rundi ruhande, Ibiro ntaramakuru by’Abanyamerika, AP, byatangaje ko amafaranga yo kwiyandikisha yagabanutseho 30% kugira ngo habeho ikizere abakerarugendo babashe kwiyongera.
Iyo Raporo ya AP igira iti: “Nyuma y’igabanuka ry’umubare w’abakerarugendo, Pariki y’Igihugu y’Ibirunga yafashe ikemezo cyo kugabanya igiciro kuva mu Gushyingo kugeza Gicurasi kikagera ku madolari 1050.”
Nyuma y’ayo makuru atari impamo, Urwego rw’Igihugu rw’Iterambere RDB, rutangaza ko igabanuka ry’ibiciro ryamenyeshaga igabanuka ry’ibiciro ry’igihe gito cy’amezi kuva mu Gushyingo-Gicurasi kugabanyirizwa kuri 15% hamwe, ryakanguriraga kandi abakerarugendo gusura Pariki y’Igihugu y’Akagera ndetse na Pariki ya Nyungwe hamwe no gusura ingagi.
Gusa iryo gabanuka ntiryari rihuye n’ibikorwa by’igabanuka ku mubare w’abakerarugendo muri pariki y’Igihugu y’Ibirunga.
Byongeye kandi AP yatangaje ibi bikurikira “Kuva aho RDB itakarije cyangwa itagifite ibikorwa mu gihugu cya Uganda byagize ingaruka mu byinjizwaga n’umubare mwinshi w’abayobora ba mukerarugendo n’abandi bafite imirimo mu bijyanye n’amahoteli nk’uko urubuga rwa interineti rw’ubuyobozi bwa pariki bubivuga.”
RDB ihamya ko kuva yasohora iryo tangazo mu 2017 habaye kwiyongera k’umusaruro ukomoka ku bukerarugendo, kuko hiyongereyeho 4% ugereranyije n’uko yinjije mu 2016.
Hagati ya Gicurasi na Kanama 2018, RDB nabwo ihamya ko yinjije agera ku 983 333 by’amadolari y’Amerika bitandukanye no muri 2017 kandi igashimangira ko ubwo bwiyongere buzakomeza no mu yindi myaka.
Ubukerarugendo bugira uruhare runini mu guhindura imibereho y’Abanyarwanda, bimwe mu by’ingenzi harimo kwinjiza amadovize, gukurura abashoramari bagira uruhare mu gutanga imisoro n’amahoro, dore ko 10% by’ayavuye mu bukerarugendo agenerwa ibikorwa by’iterambere by’abaturiye amapariki nko kubagezaho amazi meza, ibigo nderabuzima, amacumbi n’ibindi.


text:
Kuri uyu wa gatanu tariki ya 03 Kanama nk' ahandi mu Gihugu abaturage bizihije umunsi w' umuganura. uyu munsi wari ufite insanganyamatsiko igira iti: "Umuco,isooko y'Ubumwe n'ishingiro ryo kwigira" .
Ibi bikorwa byo kwizihiza Umuganura bikaba byabereye ku rwego rw' Imidugudu aho abaturage bahuriye bakishimira ibyo bamaze kugeraho, bakaba babanje kuganira k' umunsi w' Umuganura mu mateka y' u Rwanda n' umuganura w' uyu munsi.
Nyuma y' ibiganiro hakaba habaye ubusabane aho abitabiriye kwizihiza Umuganura basangiye ibyo bateguye bahereye kubiribwa biteguye mu buryo bwa gakondo.
Abaturage mu bice bitandukanye by' Akarere bakaba bagaragaje ko kuri uyu muganura bishimira ibyo bamaze kugera ho cyane cyane mu bijyanye n' iterambere n' imibereho myiza aho bafite imihanda ya kaburimbo,mubice bya Mageragere, Nyamirambo bakaba barahawe amazi meza, hatunganyijwe Site zo guturamo mu Mirenge ya Nyamirambo, Kigali na Kanyinya nyuma y' igihe kinini abaturage ba Nyarugenge basaba koroherezwa mu gutura, bagaragaje kandi ko bishimimira imihanda ya kaburimbo yubatswe mu Mirenge ya Kimisagara, Kigali, Nyamirambo na Rwezamenyo, babagaragaza ko bazakomeza gufasha Ubuyobozi mu kurinda ibyagezweho aho batanze inkunga yo gufasha muri gahunda y’ ubwisungane mu kwivuza.


text:
IGICE CYA 76
Yesu asangira n’Umufarisayo
Yesu Yaciriyeho Iteka Abafarisayo B’indyarya
Igihe Yesu yari i Yudaya, yagiye gusangira n’Umufarisayo wari wamutumiye. Birashoboka ko iryo funguro ryari iryo ku manywa ritari irya nimugoroba. (Luka 11:37, 38; gereranya na Luka 14:12.) Mbere yo kurya, Abafarisayo bagiraga umuhango wo gukaraba intoki bakageza mu nkokora. Ariko Yesu we ntiyabikoraga (Matayo 15:1, 2). Gukaraba muri ubwo buryo ntibyari ukurengera Itegeko ry’Imana, ariko nta nubwo ari byo Imana yasabaga.
Uwo Mufarisayo yatangajwe no kubona Yesu we adakora uwo mugenzo. Yesu yarabibonye maze aramubwira ati “mwebwe Bafarisayo, musukura inyuma y’igikombe n’isahani, ariko imbere mwuzuye ubwambuzi n’ubugome. Bantu mudashyira mu gaciro! Uwaremye inyuma si na we waremye imbere?”—Luka 11:39, 40.
Ikibazo si ugukaraba intoki mbere yo kurya, ahubwo ikibazo ni uburyarya bushingiye ku idini. Abafarisayo n’abandi bakurikizaga umuhango wo gukaraba intoki, ariko ntibezaga imitima yabo ngo bayivanemo ubugome. Ni yo mpamvu Yesu yabagiriye inama ati “ibiri imbere abe ari byo mutangana ubuntu, maze mwirebere ukuntu n’ibyanyu byose bizaba bisukuye” (Luka 11:41). Ibyo ni ukuri rwose! Umuntu yagombye gutanga abivanye ku mutima wuje urukundo, atagamije kwibonekeza ngo abandi babone ko ari umukiranutsi.
Ikibazo si uko abo Bafarisayo batatangaga. Yesu yaravuze ati “mutanga kimwe mu icumi cya menta na peganoni n’izindi mboga zose, ariko mukirengagiza ubutabera bw’Imana n’urukundo rwayo! Ibyo mwari mukwiriye kubikora, ariko n’ibyo bindi ntimubireke” (Luka 11:42). Amategeko y’Imana yasabaga ko batanga kimwe mu icumi cy’ibyo babaga bejeje (Gutegeka kwa Kabiri 14:22). Byabaga bikubiyemo ibirungo byitwa menta na peganoni byakoreshwaga mu kuryoshya ibiryo. Abafarisayo baritwararikaga bagatanga kimwe mu icumi cy’ibyo birungo. Ariko se bitwaraga bate ku bindi bintu by’ingenzi basabwaga mu Mategeko, urugero nko kugaragaza ubutabera no kwiyoroshya imbere y’Imana?—Mika 6:8.
Yesu yakomeje agira ati “muzabona ishyano mwa Bafarisayo mwe, kuko mukunda imyanya y’imbere mu masinagogi no kuramukirizwa mu masoko! Muzabona ishyano kuko mumeze nk’imva zitagaragara, ku buryo abantu bazigenda hejuru batabizi” (Luka 11:43, 44)! Koko rero, abantu bashoboraga gusitara kuri izo mva maze bagahumana. Yesu yakoresheje urwo rugero kugira ngo agaragaze ukuntu umwanda w’abo Bafarisayo utagaragaraga inyuma.—Matayo 23:27.
Hari umuntu wari umuhanga mu by’Amategeko y’Imana witotombye ati “Mwigisha, ibyo bintu uvuze natwe uradututse.” Icyakora abo bantu na bo bagombaga kumenya ko nta cyo bari bamariye rubanda. Yesu yarababwiye ati “namwe bahanga mu by’Amategeko, muzabona ishyano kuko mwikoreza abantu imitwaro iremereye cyane, ariko mwe ubwanyu ntimuyikozeho n’urutoki! Muzabona ishyano kuko mwubaka imva z’abahanuzi kandi ba sokuruza ari bo babishe!”—Luka 11:45-47.
Imitwaro Yesu yavugaga aha ngaha ni imigenzo y’Abafarisayo n’uburyo basobanuragamo Amategeko. Abo bantu ntibatumaga ubuzima bworohera abandi. Ahubwo bahatiraga abantu bose gukurikiza iyo migenzo yababeraga imitwaro iremereye. Ba sekuruza bishe abahanuzi b’Imana, uhereye kuri Abeli. None abo bantu bubakaga imva z’abahanuzi kugira ngo bagaragaze ko babubaha, barimo bigana imyifatire n’ibikorwa bya ba sekuruza. Ndetse bashakaga no kwica Umuhanuzi w’Imana uruta abandi bose. Yesu yavuze ko Imana yari gucira urubanza ab’icyo gihe. Kandi koko yabaciriye urubanza nyuma y’imyaka 38, ni ukuvuga mu mwaka wa 70.
Yesu yakomeje agira ati “muzabona ishyano mwebwe bahanga mu by’Amategeko, kuko mwatwaye urufunguzo rw’ubumenyi. Mwe ubwanyu ntimwinjiye, n’abinjira mwarababujije” (Luka 11:52)! Abo bantu bagombaga gusobanurira abandi Ijambo ry’Imana, ariko batumaga abantu batarimenya ngo barisobanukirwe.
Abafarisayo n’abanditsi babyitwayemo bate? Igihe Yesu yari agiye kugenda, batangiye kumurwanya barakaye, bamuhata ibibazo. Ntibabazaga bitewe n’uko bifuzaga kumenya. Ahubwo bashakaga kumugusha mu mutego kugira ngo avuge ikintu cyari gutuma bamufata.


text:
’’Duhe umuryango agaciro, tuwuteze imbere.’’ Iyi ni insangamatsiko yahuje abayobozi b’amatorero agize CPR, abayihagarariye mu turere, Ministri w’iterambere ry’umuryango n’uburinganire ndetse n’abakozi bamwe b’iyo Ministere.Ibiganiro kuri iy’insanganyamatsiko byabereye kuri Lemigo Hotel ku itariki 23 Nzeri 2011.
Mu kiganiro cyatanzwe n’Umuyobozi Mukuru muri Ministere y’itermbere ry’umuryango n’uburinganire yasobanuye neza politiki ya Leta kubirebana n’umuryango, amategeko arengera umuryango ugizwe n’umugabo, umugore n’umwana kandi ko ariwo shingiro kamere y’imbaga y’abantu, bityo imibereho myiza yawo ituma igihugu kirushaho gutera imbere. Yakomeje asobanura gahunda yateganyijwe muri uku kwezi ngarukamwaka kwahariwe umuryango gutangira kuri 24 Nzeri kugeza kuri 29 ukwakira 2011. Ministere y’umuryangio yakoze gahunda y’ibiganiro bizatangwa muri uku kwezi imaze gusesengura ibibazo bigaragara mu muryango nyarwanda muri iki gihe.
Mu kiganiro Kigufi cyatanzwe na Musenyeri Dr Onesphore Rwaje, nawe yagarutse kunshingano z’umuryango nk’ishingiro ry’Itorero na kamere y’imbaga y’abantu, ashingiye ku ijambo ry’Imana riboneka mu Abefeso 5:22,25; agira ati ’’gukunda no kugandukirana k’umugabo n’umugore niryo shingiro ry’umuryango uboneye’’. Umugabo iyo akurikije amabwiriza n’umugore nawe akayubahiriza,ndetse n’umwana bityo, bakitabira umurimo, umuryango urushaho gutera imbere nta nkomyi. Yibukije abari muri ibyo biganiro ko urugendo rwo gufata umuryango neza no kubyara abo ushoboye kurera mu Itorero byatangiye igihe cy’abamisiyoneri n’ubu birakomeje.yongeyeho ati kuba umuyobozi w’umuryango bivuga kuwurinda, kuwuyobora, kuwitangira. Agira ati’’Umuryango nyarwanda wugarijwe n’icyorezo cy’inzaduka cy’ubutinganyi, no gukuramo inda kubushake, ibi usibye ko ari icyaha imbere y’Imana bisenya umuryango kandi ariwo shingiro kamere y’imbaga y’abantu.
Ministri w’iterambere ry’umuryango wari umushyitsi Mukuru muri ibyobiganiro,yashimiye amatorero ko ari umufatanyabikorwa mwiza wita kubaturage yubahiriza gahunda zikubiye guteza umuryango imbere yita kubibazo by’uburere bw’abana, ubukungu, ubworozi, ubuvuzi n’isuku.Yibutsa na none ko buri rugo ruteganyijwe gukora imihigo rushingiye kubushobozi bwarwo kugira ngo rugire icyerekezo kigaragara.
Mu rwego rwo gushishikariza umuryango kurushaho kwiteza imbere muri uku kwezi kwa nzeri hateganyijwe ko abagize umuryango bazaganira kubikurikira:
Kubana neza mu muryango,kurinda bana ubuzererezi, kubana neza , n’abaturanyi, gufata mazi y’imvura no kuyakoresha,gutunga radiyo, gushyira mu ishure abana bose bageze igihe cyo kwiga,kumenya kwandika, gusoma no kubara, kugira ubwisungane mu kwivuza,kwisuzumisha no kubyarira kwa muganga kubagore batwite, kwisuzumisha kubushake icyorezo cya SIDA, kwitabira uburyo bwo kuringaniza urubyaro bw’igihe kirekire, kurwanya no kwamagana ibikorwa by’ihohoterwa rishingiye ku gitsina, kurya indyo zuzuye cyane cyane ku bana n’abagore batwite, kuryama ku igodora no mu nzitiramibu kugira akarima k’igikoni,korora itungo kuri buri rugo, kuzigama muri SACCOs cyangwa muyandi ma banki, gutera ibiti byera imbuto ziribwa, kugira ubutaka burwanjiho isuri, kugira Bogaze cyangwa rondereza,kongera umusaruro uturuka ku buhinzi n’ubworozi, kwitabira gukorera mu makoperative,kongera umusaruro uturuka kubucuruzi n’ishoramari, kugira umurimo ubyara inyungu, kuganira no kumvika ku micungire y’umuryango.
Nyuma yo kungurana ibitekerezo ku biganiro byatanzwe ku bufatanye bwa Ministeri y’Uburinganire n’Iterambere ry’Umuryango (MIGEPROF) n’Inama y’Abaprotestanti mu Rwanda (CPR) ku nsanganyamatsiko igira iti" Duhe Umuryango Agaciro Tuwuteza Imbere". Abari muri ibyo biganiro bafashe imyanzuro ikurikira:
- Gushishikariza abayobozi b’amatorero, abakristo n’abaturage bose kwitabira ibiganiro n’ibikorwa byateganyijwe muri uku kwezi kuzatangira kuya 24 Nzeri kugeza kuwa 29 Ukwakira 2011;
- Tuributsa abanyarwanda bose ko umuryango ari ishingiro ry’Igihugu n’Itorero, kubera iyo mpamvu inama irasaba abagize umuryango kubaha inshingano za buri wese, hagamijwe ubusugire bw’umuryango cyane cyane kuwurinda , kuwitangira, buzuzanya, bakundana, bubahana kandi bawuteza imbere;
- Abagize umuryango baributswa guhora bazirikana imihigo bahize basezerana imbere ya Leta n’imbere y’Imana no gukorera ku mihigo isobanutse mu buzima bwabo bwa buri munsi kugira ngo babashe kubaho neza no kuwuteza imbere;
- Abanyarwanda bose baributswa kubyara abo bashoboye kurera neza bishingiye ku ijambo ry’Imana no ku muco mwiza uhesha Imana icyubahiro;
- Gushishikariza ababyeyi, abarezi gutegura urubyiruko kuzubaka ingo zubaha Imana, zuhesha igihugu agaciro;
- Abanyarwanda bose barasabwa ko iyi gahunda itari iy’ukwezi gusa ahubwo ko yaba iy’ubuzima bwa buri munsi;
- Abagize inama y’abaprotestanti mu Rwanda bongeye kwamagana icyaha cy’ubutinganyi ( Homosexuality& lesibian) no gukuramo inda ku bushake (Abortion)" Duhe agaciro umuryango tuwuteza imbere, tuwukangurira ubwuzuzanye butari uguteshuka ku nshingano za buri wese mu bawugize" Bikorewe I Kigali kuwa 23 Nzeri 2011
Par : RÉDACTION CPR
Le : 2017-11-15T11:53:00+01:00


text:
Igisafuriya
Ibikoresho :
Ibirayi ibiro 3kg
Ibitoke ibiro 2kg
Inkoko 1
Ibitunguru 4
Puwavuro 3
Sereli umufungo
Ifu y’ubunyobwa ikiro 1kg
Uko bikorwa :
kata ibirayi, Ibitoke, Kata inkoko ibice (partie) 4 cyangwa nyinshi bitewe n’izo ushaka
Togosa inkoko mu mazi menshi
Shyiramo bya birayi n’ibitoke inyama zitarashya neza
Shyiramo Ibitunguru, Puwavuro, Seleri, Canirana byose
Shyiramo sauce tomate +Inyanya
Nihabura iminota 5 cyangwa 10 ngo bishye, Karanga ifu y’ubunyobwa , Busukemo amazi ahoze, Vanga icyo gikoma na bya bitoke n’ibirayi
Canira gato nk’iminota itanu, Bigire isose nyinshi
Ntibikarangwa
Bikureho ubigabure
Murundi
Ibitekerezo byanyu
-
Ni byiza kutwigisha murakoze ariko mujye mushyiraho detaille neza z’uko bikorwa kuko ntimudusobanurira neza cyane nko kuri pate ya pizza umuceli wa manderena n’ibindi.
-
-
-
Inkuru zose mwatanze ntimukazikureho kuko umuntu yahora asura uru rubuga rwanyu ngo yihugure kubyo yari yarasomye kuko ntiwabifata mu mutwe ahubwo uraza ukiyibutsa. iyo umuntu rero aje kwiyubutsa kubyo yari yarabonnye agasanga mwabikuyeho acika intege. murakoze. Hanyuma umuntu adafite ifuru yakoresha iki kindi ?
-


text:
Uburyo bwo gusaba kongezwa umushahara.
Ubushakashatsi bwinshi bwerekana ko abagore badakunda gusaba kongezwa umushahara, mu gihe abagabo bo bahora babisaba. ibyo rero bituma imishahara y’abagabo ikunze kuba iri hejuru kurenza iy’abagore kandi abagore nabo bakora neza. Ibi rero ni bimwe mu byo wakora usaba kongezwa umushara niba wari warabyifuje ariko utazi uko wabigenza.
- 1. Saba kongezwa umushahara umaze gukora ikintu cy’indashyikirwa : ni cyo gihe cyiza cyo gusaba kongezwa umushahara bitaribagirana.
- 2. Itegure : Andika muri agenda uza kujyana mu nama isaba kongezwa impamvu zituma usaba kongezwa. bisubiremo ugende wabifashe mu mutwe . bishobora kuba ari inshingano wongerewe, ibyo wagezeho, ingamba nziza wafashe zatumye ukora akazi neza. Banza ubitekereze neza ubishyire hamwe ujye mu nama yo kongezwa ubyibitseho.
- 3. Reba igihe cyiza cyo gusaba : menya niba company yongeza buri mezi 6 buri mwaka mbese umenye igihe cyiza cyo kubisaba. Ese habonetse amafanranga menshi muri company ? Ushobora kubaza abo mukorana cyangwa ukabaza abashinzwe abakozi bakagufasha kumenya igihe nyacyo cyo gusaba kongezwa .
- 4. jya gusaba warimbye, wambaye neza. Nubwo atari byiza kugenda wakabije mu myambarire ariko kwambara neza ugiye gusaba kongezwa umushahara byagufasha.
- 5. Tegura ikindi wasaba mu gihe umushahara bidakunze : mu gihe ubona boss adashaka kukongeza umushahara byibura mwake ikindi kintu cyamworohera : laptop nshya, imodoka se y’kazi ? cyangwa se ikindi kintu cyakorohera boss wawe mu gihe yanze kongera umushahara.
- 6. Saba guhura na Boss mu gihe ushaka gusaba kongezwa : Si byiza kubisaba kuri email. Byaba byiza usabye Inama mugahura mukabivuga ho bigaragara ko ubihaye imbaraga kurenza kubyandika. Gusa kuri email wamusaba umwanya ushobora no kumusaba ko musangira.
- 7. Mu gihe usaba kongezwa irinde kubisaba mu gihe hari ibibazo muri company cyangwa se umuyobozi afite akazi kenshi cyane. Irinde kandi kubisaba yarakaye . Saba umwanya mu gihe ubona ameze neza.
- 8. irinde gutanga igihe ntarengwa cyo kongezwa , kereka niba nta kibazo ufite mu gihe utakaje ako kazi. Ite ku magambo ukoresha ubisaba ukoreshe ijwi ryiza , ube umunyamwuga ugerageze kumva ibyo umuyobozi avuga. Mu gihe atangiye kukubaza ibintu byinshi irinde kurakara. Ibuka ko ugomba kuguma ubanye neza n’umuyobozi mu gihe atemeye kukongeza.
- 9. irinde kuvuga imishahara y’abandi nk’impamvu yo kuzamurwa nawe. Nubwo ubona hari ukurusha umushahara kandi atakurusha akazi, ni byiza ko ubiceceka ahubwo ugatinda ku nararibonye yawe n’ibyo wakoze byatuma wongezwa.
- 10. irinde kuzana ibibazo byawe bwite ku mpamvu zo kongezwa : kuba uwo mwashkanye yabuze akazi, niba abana bagiye mu mashuri ahenze. Mbese si byiza kwerekana ko ufite ibibazo bikeneye amafaranga ahubwo erekana ko ukwiriye kongezwa kubera ibyo ukora.
Mu gihe icyifuzo cyawe kidasubijwe ntubabare kandi tucike intege uzongere ubisabe ikindi gihe.
Hifashishijwe urubuga rwa The balance.com
Photo : google


text:
Ubuyobozi by'umurenge wa Muhanda, Akagari ka Bugarura, Ingabo n'inkeragutabara bakoze operation yo gufata abaturage bakoze urugomo ndetse bakangiza n'ishyamba rya Gisahwti.
Hafashwe uwitwa Risarirande Amiel alias Kayoyo wahingishaga iri shyamba akaba ariwe wakuruye n'urugono. Yashyikirijwe RIB station ya Kabaya, abanyarugomo (abakozi be) bo bihishe.
Hakizayezu Benjamin waraye uboshywe akanakubitwa cyane yashyikirijwe CS Rubaya naho ibirayi bya Kayoyo byakuwe bihabwa abasigajwe inyuma n'amateka! Hafashwe kandi inka 25 zari mu mashyamba ya leta hatagerejwe banyirazo ngo bacibwe amande.
Urugomo rukunze kurangwa mu murenge wa Muhanda rukururwa n'abashumba hamwe n'abangiza ishyamba rya Gishwati kimwe n'abacukura amabuye y'agaciro ku buryo butemewe n'amategeko.


text:
. Ibikorwa bishobora kwangiza umubano w’abashakanye
. Ibitera umugore washatse agahinda gakomeye mu mibereho ye
. Ibintu bishobora gutuma umugore akuzinukwa agatangira kuguca inyuma
Ibi ni ibintu umugabo wese yakagombye guha agaciro kandi akabizirikana cyane mu rwego rwo guha agaciro umugore we no kumenya ibyo aba amukeneyeho
Imibonano mpuzabitsina ku bashakanye ni igikorwa cy’ingenzi kurusha ibindi byose nk’uko duhora tubibibutsa. Nubona rero iki gikorwa kitakigenda neza murugo rwanyu uzamenyeko hari byinshi byamaze kwangirika, kandi bikaba bishobora no gusenya urugo rwanyu kuko biriya bihera imbere byangiza mu mitima y’abashakanye. Umugabo ukunda umugore we rero agamba kuzirikana ku byo aba akeneye ari na yo mpamvu iwaculove.com ibagira inama yo kwirinda ibi bintu:
Kunywa inzoga nyinshi
Abagabo bamwe bakunda kunywa inzoga nyinshi mu rwego rwo kubongerera ubushake mu gihe cyo gutera akabariro ariko ntibamenye ko bari kwiyangiza. Mu nzoga haba harimo isukari kandi uko urushaho kunywa inzoga ninako urushaho kongera isukari mu mubiri ari nabyo bituma ubushake bugenda bugabanuka. Ikindi ni uko iyo umuntu yimenyereje kunywa inzoga ngo zimutere ubushake, umubiri ugeraho ukabimenyera kuburyo iyo zabuze ntabushake umugabo yagira.
Kuywa itabi
Kugira ngo umugabo agire ubushake buhoraho cyangwa budahindagurika ni uko amaraso aba atembera neza . Muugomba kumenya neza rero ko uburozi buba mu itabi bugira ingaruka mbi ku mitemberere y’amaraso, bikaba byateza ikibazo gikomeye umugabo inshuro nyinshi cyo kubura ubushake bwo gutera akabariro.
Kugira ibibazo ibibazo birenze/kwiheba
Ubushakashatsi bwagaragaje ko ibibazo byinshi byo kubura ubushake ku bagabo biterwa n’ibabazo bituruka mu mutwe. Ubusanzwe ibitekerezo by’umuntu ntibishobora kuba ahantu habiri icyarimwe. Biragoye ko umugabo yaba atekereza ibindi biazo ngo anitware neza mu gikorwa cyo gutera akabariro. Kwiheba cyangwa kugira ibibazo byinshi nayo ni impamvu itera abagabo kugira ikibazo cyo kubura ubushake. Ni naho uzasanga abagore benshi bijujutira abagabo babo ko batakemera ko batera akabariro ngo babarutishije akazi/ imirimo bakora kubera kuyihugiramo cyane ntibagire ubushake bw’akabariro kandi abagore babikeneye.
Kwikinisha cyane
Igitsina cy’umugabo kimeze nk’imodoka, uko gikoreshwa cyane ninako kirushaho gucika intege. Ntushobora kwikinisha buri kanya ngo wibwire ko uzitwara neza buri gihe mu gitanda. Kwikinisha basore n’abagabo bamwe babikora batazi ko bibagiraho ingaruka mbi harimo no kubura ubushake. Ibi iyo ubikora cyane bigeraho ukumva utagikeneye kubonana n’umugore wawe kandi mu byukuri we aba agukenye, bigatuma rero mudahuza kuko yibaza ukuntu agiye gusubirana ubusugi bwo kudatera akabriro kandi yari mu bihe bye byiza byo kubikora. Niba wajyaga wiyangiriza ubuzima utabizi ukwiriye guhagarika iyi myitwarire.


text:
Gukunda ugakundwa namahirwe kuri ikigihe iyo umwe muri mwe agukunze ntakindi agendeyeho. Thx kunama zanyu
umukobwa nakwanga uzamureke agende! iyo umweretseko ariwe buzima bwawebwose bituma yumvako atariho ntahowaba uri.menyako mubuzima umuntu abura ababyeyi ariko atabura incuti!!
mwe muravuga jye umukobwa yankatiye tuvuye mumurenge kko yambeshyaga tukiva mumurenge umusore bigeze gukunda yaramuhamagaye ngoyumva agatima kamugarukiye , ubwo yahise atoroka ajyakuba ahandi hantu hatazwi nyuma aho tumubonzye imiryango yaramwicaje ayibwirako atashobora kwikuramo uwomuhungu wambere, kdi ubwo namukunze ntitayeko yariyanranabyariye iwabo kdi umwana utarinuwuwo muhungu avuga wambere gsa nyuma yubwo buhemu yankoreye ubu nuwo muhungu ntibagikundana kdi najye nabonyundi muknzi mwiza pe kdi akimara kunyanga numvaga nanakwiyahura arko ubu numca nguwe neza kuruta icyihe
murakoze cyane kunama mutugira ziratwubaka cyane
inkundo zubu nizamafaranga ukundana numunu aziko ufite akazi yakumva ko wirukanwe akagukatira vubaba. nugira amahirwe ugakundwa uzakunde.
inkundo zubu nizamafaranga ukundana numunu aziko ufite akazi yakumva ko wirukanwe akagukatira vubaba. nugira amahirwe ugakundwa uzakunde.
Gusa uyumuntu wavuzeko imana ibayaraduteguriye abacu batubereye arashimishije kko nibyo kubyikuramo ntibiba byoroshye arko buriya imana ibayarebye future yanyu ikabona ntibyavamo abobyanze mwese muhumure muzabona abanyu
Umva ,murakoze rwose kutugira inama nk’izi.
Urukundo Rwubu Rwabaye cash iyo ukunze umukobwa ntumuhe icyo yifuza kigange namafaranga urukundo mwarimufitanye ruhita rupfa Abakobwa Bubu Nibiryabarezi!
murakoze kunama mutugira kuko ziratubaka cyane tukamenya icyogukora
Yemwe bavandimwe bene data ndagirango mbwire ko abakundana bagonba kujya birinda inkundo zuteganya kwangirizanya nkuko babituguraho inama. Ndagirango mbabwireko bakunze umukobwa imyaka 3 yose angaragariza ko ankunda, Ark atankunda ahubwo agamije kunjya utwange nanjye mubera ibamba. Abibonye tyo anca amazi kuko atankundaga nubundi. Namwe basore namwe bakobwa mube menjye murukundo. Murako cyane.
Yemwe bavandimwe bene data ndagirango mbwire ko abakundana bagonba kujya birinda inkundo zuteganya kwangirizanya nkuko babituguraho inama. Ndagirango mbabwireko bakunze umukobwa imyaka 3 yose angaragariza ko ankunda, Ark atankunda ahubwo agamije kunjya utwange nanjye mubera ibamba. Abibonye tyo anca amazi kuko atankundaga nubundi. Namwe basore namwe bakobwa mube menjye murukundo. Murako cyane.
Abana. Umukunzi
Abana. Umukunzi
Abantu kenshi bagira ubujiji bwo kumva ko niba abakunzi babo batandukanye ubuzima burangiriyaho ariko ntabwo buba burangiye mujye mwihangana kuko buriya akenshi haribyo Imana iba ibona utazashobora kwihanganira kuri we ngo ubishobore rero njya numva ko harabiyahuye,abagiye kubarogesha ibyo nubupagani bakobwa ni mwiringire Imana ifite abasore benshi cyane kandi beza kandi namwe basore nimukomere IMANA ifite abakobwa benshi yaremye kandi beza buriya iba ikibategurira aba bakunda kandi bazabanyura mukabana mu mahoro kandi akaramata
Abantu kenshi bagira ubujiji bwo kumva ko niba abakunzi babo batandukanye ubuzima burangiriyaho ariko ntabwo buba burangiye mujye mwihangana kuko buriya akenshi haribyo Imana iba ibona utazashobora kwihanganira kuri we ngo ubishobore rero njya numva ko harabiyahuye,abagiye kubarogesha ibyo nubupagani bakobwa ni mwiringire Imana ifite abasore benshi cyane kandi beza kandi namwe basore nimukomere IMANA ifite abakobwa benshi yaremye kandi beza buriya iba ikibategurira aba bakunda kandi bazabanyura mukabana mu mahoro kandi akaramata
nshuti bavandimwe ndabashimiye cyane kubwinama nziza muduhaye nanjye nakundanye numukobwa imyaka itatu mugihe ntangiye kumubaza ibicyanye nubukwe atangira kunca amazi akanga kunyerurira ko Afite undi bamaze kwemeranwa nawe nawe ibyubukwe ariko nkeka ko ibyo byose yabiterwaga nibyo yansabaga nkabimuha cyane amafranga nanjye inama natanga uzagendere kure yumukobwa cg Umuhungu ukubwirako akiga cg agishaka amafranga cg atarabitekereza neza cg agiye kubanza gukora iki Niki murakoze kumfasha kumwikuramo byari byarananiye ariko ubu ndorohewe ppp
Ingingo ya 5 ndayikunze
kongerageza gusac urukundo bakanca amazi
Murakoze kuri izi Nama nziza mudahwema kutugira


text:
Sorry, no posts could be found.
-
Dore ibanga ryo gutahura Charger(Chargeur:sharijeri) ya FAKE(fake) na ORGINAL mu gihe ugiye kuyigura muri Kigali.
Muri iki gihe abantu benshi baterwa stress no kugura telephone nyuma wenda bagakenera kugura charger maze bakisanga baguze iya Fake. Muri iyi ngingo turakugezaho uko watahura charger nziza ya ORGINAL ni FAKE. Abantu benshi batunze amatelefone ya smartphone batekereza ko kugura Charger ,battery,USB cable wiboneye ko ntacyo bitwaye ariko niba uri gusoma iyi ngingo umenye […]
-
Buri mukobwa,umugore wese yakagombye kugira iyi application muri telephone ye
Buri mukobwa,umugore wese yakagombye kugira iyi application muri telephone ye Cyclebeeds: ni application ikoreshwa nabagore nabakobwa babarirwa muri za miliyoni ku isi, iyi application ikoze nkurunigi igufasha kumenya igihe ugira mu mihango,igihe ushobora gutwita, igihe ushobora gukora imibonano ntubashe gusama inda. Ku bagore cyangwa abakobwa babona imihango hagati yiminsi 26-32 , bita cyane hagati yiminsi […]
-
Ese waruziko kwikinisha bishobora kugutera kujya urangiza vuba ndetse n'ibindi uribosome muri ino nkuru.
Kwikinisha ni ingeso yogeye ku isi, ituma umuntu atekereza gusa ibintu bishobora kumunezeza kandi ikonona imitekerereze ye. Umuntu wikinisha ashobora kujya areba abandi akababona nkaho ari ibikoresho bibereyeho guhaza irari ryibitsina. Ku muntu wikinisha, imibonano mpuzabitsina nta ho iba ihuriye nurukundo, ahubwo iba ari igikorwa apfa gukora kugira ngo agire umunezero wakanya gato kandi acubye […]
-
Dore impamvu Zatuma ukora business ya BITCOIN
Wakwibaza uti bitcoin ni iki? Ikora ite? Ni gute wohereza cyangwa wakira Bitcoin ? Ese ni iyo mu kihe gihugu? Nayibona nte? Ese nyifite nabona amafaranga ya hano iwacu gute? Ese kuyikoresha bimfitiye izihe nyungu? Bitcoin ni iki? Bitcoin ni ifaranga rikoreshwa kuri internet , ntirigira amafaranga afatika rikoreshwa hahererekanywa amafaranga kuri internet maze bitcoins […]
-
Dore ibintu 6 wakwimenyereza bigatuma utera imbere imbere mu buzima bwawe muri 2018
Not entirely. Iyo ubajije abantu bo mu mpande zitandukanye zisi icyabafashije gutera imbere usanga bakubwira ko bakundaga ibyo bakora. Imico yawe ni kimwe mu byatuma utera imbere. Iyo ukora ibintu kandi ukaba ubikunze bituma ugera ku yindi ntambwe. Dore imwe mu mico yagufasha kugira icyo ugeraho. 1. Soma mbere yo kwandika cyangwa gukora Ushobora gusoma […]


text:
Ubutumwa bwa le 28.07.2018
Mwihane muhindukire mubona kugira ubugingo buhoraho 28.07. 2018
Imana idufitiye imigambi myiza ariko kugirango isoze iyo migambi yayo nuko tugomba kuba turi mu nzira yayo. Ishengero ry´Imana rirarimbutse ku bw´imitima inangira idashaka guca bugufi ngo yihane.
Imana irera kandi ikorana n´imitima yera. Ntabwo yigeze idutererana. Iyo Mana yabanye n´Abanyeisraeli ibakorera ibitangaza ibagaburira manu ndetse ibana nabo mu myaka 40 ariko ntabwo imitima yabo yigeze inyurwa n´urukundo Imana yabakunze. Bagize kwifuza gusubira muri egiputa aho bari imbohe.
Nehemiya 9: Abantu biyiriza ubusa bihana kugirango Imana ibatabare.
Vs. 8 Iyo bahindukiraga bakayitakambira yarabumvaga iri mw´ijuru.
Imana ifite imbabazi nyinshi yiteze kutugirira neza. Yifuza ko tuzoyibona kandi igihe cyose iriteze kwakira imitima iciye bugufi ikihana.
Vs 31: Ariko ku bwímbabazi z´Imana nyinshi ntiyabatsembaga rwose kandi ntiyabataga, kuko ari Imana y´imbabazi n´ibambe.
Luka 24: 47 Igihe Yesu yari ariko asezera ku bigishwa be yababwiye ati kwihana no kubabarirwa ibyaha bikwiriye kubwirwa amahanga yose mu izina rye.
Imana yo mwijuru irababajwe nuko yaduhaye Umwana wayo Yesu Kristo ariko ntitwamwemera. Uno munsi Imana iriko iratwinginga ngo nitwihane ivyaha vyacu vyose kugirango isohoze imigambi yayo muri twe. Tugire kwitandukanya n´ingeso twavuyemwo igihe twakizwaga. Dusenge Imana iduhe imitima yo guca bugufi no kwihana kugirango irari ry´ibyaha rishire muri twe.
Zaburi 51: Ijambo ryÍmana ritwereka ingero z´abagize kwihana bagacabugufi Imana irabatabara. Urugero rwa Dawidi ruratwigisha gucabugufi. Igihe yari amaze kuburirwa numuhanuzi Natani yagize gucabugufi.
Luka 23: 39 Ku musaraba umwe mu bari kumwe na Yesu yagize kwihana kuvuye ku mutima araharirwa kandi abana na Yesu muri paradizo. Uno munsi nitwaca bugufi tukihana tugasaba amaraso ya Yesu kutweza turabona ubugingo buhoraho. Amen


text:
Category: UBUKUNGU
Nyamirambo-Abana barata amashuri bagahabwa imirimo mu irimbi
Oct 19, 2017
Abaturage bo mu Murenge wa Nyamirambo mu Karere ka Nyarugenge, bavuga ko bahangayikishijwe n’abana basigaye bata ishuri bakajya gushakisha ibiraka ku irimbi riherereye...
Diamant ya mbere nini ku Isi ihenze mu myaka 100 ishize
Oct 17, 2017
Ikompanyi ikora ubucukuzi bw’amabuye y’agaciro izwi nka ‘Lucara Diamond Corp’, yagurishije iryo mu bwoko bwa ‘Diamant’ ryanditse amateka ku isoko...
UTB yahurije hamwe abashakashatsi baturu imihanda yose y’isi
Oct 11, 2017
Kigali hari hateraniye inama yabashakashatsi abakuru baza kaminuza zo muri Africa ndetse n’indi migabane Byateguwe na kaminuza ya UTB aho yarimaze iminsi igera...
Bugesera:Iyumviye ibigenderwaho ngo umukobwa abone umugabo bihabanye cyane n’uko ahandi mu Rwanda bihagaze
Oct 03, 2017
Bishoboka ko muri iki gihe buri musore cyangwa umugabo himitswe ubundi buryo bwo gukunda no guhitamo ugirwa umugore ahanini ariko bitewe n’umuryango ndetse...
Kurikiza izi ngingo 10 bizagufasha kugera ku ntego wifuza mu buzima bwawe
Sep 25, 2017
Ushobora kuba uri umwe mu batekereza ko ubuhanga n’ubwenge mu byo umuntu akora buri munsi ari ibyo umuntu yize kera akiri muto, kandi ukaba wizera ko ibyo bitajya...
Guheranwa n’izi ngeso bishobora kukuviramo ubukene bwa karande
Sep 24, 2017
Baravuga ngo ingeso ipfana na nyirayo, ariko mu by’ukuri hari ingeso umuntu akwiye kugerageza kurwanya muri we, kuko zishobora kumubera inzitizi mu buzima ugasanga...


text:
Ibibazo ku buzima bwa Gikristo
Umukristo bisobanura iki?
Nshobora kunesha nte icyaha mu buzima bwanjye bwa Gikristo?
Mbese Abakristo bagomba kubahiriza itegeko ryo mu Isezerano rya Kera?
Bibiliya ivuga iki ku byerekeye icya cumi cy'Umukristo?
Ni gute nabwiriza inshuti n'umuryango wanjye batanyinubye cyangwa ngo bampunge?
Bibiliya yigisha iki ku kwiyiriza ubusa?
Ni gute nababarira abangomeye?
Gukura mu mwuka bivuga iki?
Bibiliya ivuga iki ku ntambara yo mu mwuka?
Ni gute namenya Ijwi ry'Imana iryo ari ryo?
Ibibazo ku buzima bwa Gikristo


text:
Mu buzima hari imyitwarire ishobora kugutera ibibazo bikomeye byagira ingaruka ku hazaza hawe cyangwa bikagusigira isomo rikomeye ryakubera impamba y’uburyo ugomba kwitwara.
Umukobwa w’imyaka 24, utuye Kagari ka Mumena mu Murenge wa Nyamirambo mu Mujyi wa Kigali, afite ubuhamya bwihariye aho uwari umukunzi we yamushoye mu busambanyi.
Mu kiganiro na Mukeshimana (izina ryahinduwe) yatangaje ko ubwo yari amaze kugira imyaka 17 yahoraga yifuza kugira inshuti y’umuhungu nk’abandi bakobwa bose b’urungano rwe.
Amateka Mukeshimana agaragaza ko atazasibangana mu mutwe we, ashingiye ku nkuru avugana ikiniga n’agahinda kenshi y’uburyo umusore bakundanaga afite imyaka 20 yigeze gusaba mugenzi we inzu (ghetto), aramwakira, ashiduka yaguye mu mutego wo kuryamana n’abandi basore b’inshuti ze kandi atari abazi.
Mukeshimana avuga ko ibyamubayeho icyo gihe byamuhaye isomo ku buryo byatumye afata icyemezo cyo kutazongera gusura umusore ahantu hatari iwabo cyangwa ngo amwizere.
Yagize ati “Njye nigeze kuryamana n’abasore batatu bitwa ko bari inshuti z’umukunzi wanjye, twari turyamye kumanywa nyuma aza gusohoka hanze. Agisohoka bagenzi be bahise binjira ncyambaye ubusa, na bo bansaba ko turyamana ariko mbura uko mbigenza ndabyemera mu rwego rwo kwirinda ko bateza induru.”
Yakomeje atangaza ko kuva icyo gihe icyamubabaje cyane ari uburyo agisohoka yahise amubwira ko iby’urukundo rwabo byarangiye.
Yagize ati “Nta kintu cyambabaje nk’uburyo tukimara kuryamana n’abo basore bagenzi be nasohotse nkasanga yatashye namuhamagara kuri telefone ye agahita ambwira ko ubushuti bwanjye na we bwarangiriye hariya ngo kubera ko naryamanye na bagenzi be, ibi yabivuze kandi ari we wabanshyiriye.”
Mukeshimana avuga ko kuryamana n’abantu atazi bituma ahorana ikidodo ku mutima ku buryo n’iyo ababonye ahita ahindura inzira kubera isoni.
Uyu mukobwa yasoje avuga ko nyuma yo gutandukana n’uwo musore yagiye kwipimisha ko batamwanduje agakoko gatera sida asanga ari muzima ahita arahira ko azongera gutekereza kuryamana n’uzaba umugabo we.
Yasoje agira inama abakobwa bagenzi be kutazemerere umusore bakundana ko yamusurira ahantu hatari iwabo kuko ari bimwe mu bishobora gutuma aryamana n’abo badakundana, rimwe na rimwe batanaziranyw nk’uko na we byamubayeho.ndetse yongeraho ko bibaye byiza bazifata kugera igihe bakoreye ubukwe bakubaka ingo zabo kuko bamwe mu basore bubu batakiyubaha.
Ariko abakobwa twakwize kwiyubaha koko!! Ubwose ko numva uwo musore yari yatiye getto ngo mukunde musambane nawe ukabyemera muri macye uricuza iki? Ubwo abasore batatu bose barinjiye uryamana nabo ngo badateza induru hhhhh ubwose koko abasore nabo ko barengana ubwo yari gukomeza agakundana nawe koko?yaba atagira ubwenge peee. Umukobwa utiyubaha gusa. Urambabaje p. ntimukadusebyeee.


text:
Ese wifuza gusoma iyi ngingo mu %%?
2 Hana arasenga+ ati“Umutima wanjye wishimiye Yehova,+Ihembe ryanjye rishyizwe hejuru na Yehova.+Mbumbuye akanwa kanjye ngo nsubize abanzi banjye,Kuko nishimira agakiza kawe.+
2 Nta wera nka Yehova, kuko nta wundi uhwanye nawe;+Nta gitare kiruta Imana yacu.+
3 Ntimukabye kuvugana umwirato,Ntimuvuge amagambo mutatekerejeho,+Kuko Yehova ari Imana izi byose,+Ni we uzi kugera ibikorwa by’abantu.+
4 Abagabo b’abanyambaraga bitwaje imiheto bashya ubwoba,+Ariko abasitara buzuzwa imbaraga.+
5 Abari bijuse bitanga ho ingwate ngo babone icyokurya,+Ariko abashonje bashira inzara.+Ndetse n’ingumba yabyaye barindwi,+Ariko uwari ufite benshi nta wundi azongeraho.+
6 Yehova afite ubushobozi bwo kwica no kubeshaho,+Afite ubushobozi bwo gushyira abantu mu mva+ no kubakuramo.+
7 Yehova ni we utanga ubukene+ n’ubukire,+Ni we ucisha bugufi kandi ni na we ushyira hejuru,+
8 Akura uworoheje mu mukungugu,+
Ashyira umukene hejuru amukuye mu ivu,+Akabicaranya n’abanyacyubahiro; abaha+ intebe y’icyubahiro.+Imfatiro z’isi ziri mu maboko ya Yehova,+Kandi ni we ushyira isi ku mfatiro zayo.
9 Arinda ibirenge by’indahemuka ze;+Ariko ababi abacecekeshereza mu mwijima,+Kuko imbaraga z’umuntu atari zo zituma atsinda.+
10 Abarwanya Yehova bakuka umutima;+Iyo abasutseho umujinya we, ijuru rihinda nk’inkuba.+Yehova ubwe azacira imanza isi yose,+Kugira ngo ahe imbaraga umwami we,+Kugira ngo ashyire hejuru ihembe ry’uwo yasutseho amavuta.”+
11 Nuko Elukana asubira iwe i Rama; uwo mwana w’umuhungu akorera+ Yehova imbere y’umutambyi Eli.
12 Abahungu ba Eli bari imburamumaro;+ ntibitaga kuri Yehova.+
13 Dore ibyo bakoraga ku birebana n’umugabane wahabwaga abatambyi ukuwe ku byo rubanda babaga batuye:+ iyo umuntu yatambaga igitambo, umugaragu w’umutambyi yazaga inyama zitangiye kubira,+ akazana igikanya cy’amenyo atatu
14 akakijomba mu ikarayi cyangwa mu nkono y’imikondo ibiri, cyangwa mu isafuriya cyangwa mu nkono y’umukondo umwe. Icyo icyo gikanya cyazamuraga cyose ni cyo umutambyi yatwaraga kikaba icye. Ngibyo ibyo bakoreraga Abisirayeli bose bazaga i Shilo.+
15 Nanone, mbere y’uko bosa urugimbu+ umugaragu w’umutambyi yarazaga, akabwira utamba igitambo ati “mpa inyama zo kokereza umutambyi; ntumuhe izitetse ahubwo umuhe imbisi.”+
16 Utamba igitambo yamusubiza ati “reka babanze bose urugimbu,+ hanyuma ubone gufata icyo umutima wawe wifuza cyose,”+ undi akavuga ati “oya, zimpe nonaha, niwanga ndazitwara ku mbaraga!”+
17 Nuko icyaha cy’abo bagaragu gihinduka icyaha gikomeye cyane imbere ya Yehova,+ kuko basuzuguraga igitambo cya Yehova.+
18 Samweli, wari ukiri umwana muto, yakoreraga+ imbere ya Yehova yambaye efodi iboshye mu budodo bwiza cyane.+
19 Nanone kandi, buri mwaka nyina yamuboheraga ikanzu nto itagira amaboko, akayimuzanira igihe yabaga azanye n’umugabo we gutamba igitambo cya buri mwaka.+
20 Eli asabira Elukana n’umugore we umugisha+ agira ati “Yehova aguhe urubyaro kuri uyu mugore rusimbure umwana wahaye Yehova.”+ Nuko basubira iwabo.
21 Yehova yibuka Hana,+ Hana asama inda abyara abahungu batatu n’abakobwa babiri.+ Uwo mwana Samweli akomeza gukurira imbere ya Yehova.+
22 Eli yari ashaje cyane kandi yajyaga yumva+ ibyo abahungu be bakoreraga+ Abisirayeli bose, n’ukuntu basambanaga n’abagore+ bakoreraga ku muryango w’ihema ry’ibonaniro.+
23 Yarababwiraga+ ati “kuki mukomeza gukora ibintu nk’ibyo?+ Numva abantu bose babavugaho ibintu bibi.+
24 Oya+ bana banjye, kuko ibyo numva abagize ubwoko bwa Yehova babavugaho atari byiza.+
25 Umuntu acumuye kuri mugenzi we,+ Imana yabakiranura;+ ariko se umuntu acumuye+ kuri Yehova, ni nde wamusabira?”+ Nyamara banga kumvira se+ kuko Yehova yashakaga kubica.+
26 Hagati aho wa mwana Samweli yagendaga akura, ari na ko arushaho gukundwa na Yehova n’abantu.+
27 Nuko umuntu woherejwe n’Imana+ asanga Eli aramubwira ati “Yehova aravuze ati ‘ese siniyeretse inzu ya sokuruza igihe bari muri Egiputa ari abacakara mu nzu ya Farawo?+
28 Namutoranyije mu miryango yose ya Isirayeli+ kugira ngo ambere umutambyi, ajye azamuka ku gicaniro+ cyanjye atambe ibitambo bikongorwa n’umuriro maze umwotsi wabyo n’impumuro yabyo bizamuke, kandi yambare efodi ari imbere yanjye. Nanone naramutoranyije kugira ngo mpe inzu ya sokuruza ibitambo byose bikongorwa n’umuriro by’Abisirayeli.+
29 None kuki mukomeza gusuzugura ibitambo+ byanjye n’amaturo yanjye nategetse ku birebana n’ubuturo bwanjye,+ ugakomeza kubaha abahungu bawe ukabandutisha, mukabyibushywa+ no kurya ibyiza kurusha ibindi ku bitambo ubwoko bwa Isirayeli buntura?+
30 “ ‘Ni yo mpamvu Yehova Imana ya Isirayeli avuga ati “nari naravuze ko abo mu nzu yawe no mu nzu ya sokuruza bazagendera imbere yanjye kugeza ibihe bitarondoreka.”+ Ariko ubu noneho Yehova aravuze ati “ibyo ntibikabeho, kuko abanyubaha+ ari bo nzubaha+ kandi abansuzugura bakaba abantu basuzuguritse.”+
31 Dore iminsi izaza ubwo nzaca ukuboko kwawe n’ukuboko kw’inzu ya sokuruza, ku buryo mu nzu yawe hatazongera kuboneka umusaza.+
32 Uzabona umwanzi mu buturo bwanjye mu bintu byiza byose bizakorerwa Isirayeli,+ kandi nta musaza uzaboneka mu nzu yawe ukundi.
33 Icyakora hari umuntu wo mu nzu yawe ntazakura ku gicaniro cyanjye, kugira ngo amaso yawe ahene kandi uzahare. Gusa abantu bazicisha inkota umubare munini w’abo mu nzu yawe.+
34 Dore ikizagera ku bahungu bawe bombi, Hofuni na Finehasi,+ kikakubera ikimenyetso: bombi bazapfira umunsi umwe.+
35 Nzihagurukiriza umutambyi w’indahemuka,+ uzakora ibyo nshaka bihuje n’ibiri mu mutima wanjye. Nzamwubakira inzu nyikomeze kandi azakomeza kubera umutambyi uwo nasutseho amavuta.+
36 Umuntu wese uzasigara+ mu bo mu nzu yawe, azaza amwikubite imbere kugira ngo abone amafaranga n’umugati wiburungushuye, avuge ati “ndakwinginze mpa umwe mu mirimo y’abatambyi, mbone icyo ndya.”’”+
Yohereze
Yohereze
BIBILIYA-UBUHINDUZI BW'ISI NSHYA
1 Samweli 2
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kuri wa 3, tariki ya 6/6/2018, intumwa za Komisiyo y’imibereho myiza, umutwe wa Sena, ziyobowe na Senateri Margaret Nyagahura, visiperezida w’iyi Komisiyo, zasuye Inama y’Abepiskopi Gatolika. Mu biganiro bagiranye, bashimangiye ko Kiliziya na Leta batahiriza umugozi umwe, bityo bakaba bakwiye gushyiraho uburyo bwabafasha kunoza ubwuzuzanye buri rwego rufiteho umwihariko ku neza y’umuturarwanda bahuriraho, kugira ngo imibereho ye irushyeho kuba myiza koko.
Madamu Margaret Nyagahura, yavuze ko ibiganiro nk’ibi bikorwa mu gihugu hose, mu nzego zitandukanye zaba iza Leta, iz’abikorera n’abandi bafatanya bikorwa batandukanye harimo n’amashyirahamwe ashingiye ku idini, ndetse n’abaturage ubwabo. Ni igikorwa rero gisanzwe kiri mu nshingano zo kugenzura ibikorwa bya Guverinoma, muri iyi minsi rikaba ari ishyirwa mu bikorwa ry’ihame remezo ryo gushakira ibusubizo mu nzira y’ibiganiro n’ubwumvikane busesuye risuzumwa.
Bimwe mu byo intumwa za rubanda zaganiriye n’Inama y’Abepiskopi Gatolika ni nk’ibibazo byugarije umuryango bitandukanye birimo ubwicanyi n’ubuhemu hagati y’abashakanye, imanza zidashira n’amakimbirane mu miryango, abangavu batwara inda ku bwinshi imburagihe, umuvuduko w’ubwiyongere bw’abaturage utajyana n’ubushobozi bw’igihugu bwo kubitaho n’ibindi,...
Intumwa za rubanda zitangazwa n’uko aho zinyura henshi mu gihugu uhasanga imvugo ngo “abaturage ntibumva” nyamara muri abo hakabo abakristu Padiri abwira bakumva, bakitabira na gahunda za Kiliziya. Aha Abepiskopi bababwiye ko ibanga Kiliziya ikoresha ari ukubwira umutimanama w’umuntu no guha umwanya abakristu wo kubitekerezaho no kubigira ibyabo. Myr Smaragde Mbonyintege avuga ko bishimiye ibiganiro bagiranye n’intumwa za rubanda, kandi ko umuco w’ibiganiro nk’uyu ukwiye gukomeza ariko ukagira uburyo utegurwa n’urwego ukorerwamo.
Myr Smaragde atangaza ko ibibazo byaba ibyugarije umuryango by’umwihariko n’Abanyarwanda muri rusange, nk’ubukene, ubwiyongere bw’abaturage, iby’imiturire, ibiza,... Kiliziya igerageza kugira icyo ibikoraho binyuze mu nzego ikoreramo nka Caritas-Rwanda, Komisiyo y’Ubutabera n’Amahoro, iy’amashuri, n’izindi.
Caritas ni URUKUNDO. Caritas-Rwanda rero ibasha kugera ku ntamenyekana (Ubutabazi) ibifashijwemo n’inzego zibereyeho kubunganira n’abakorerabushake bitangira kubasubiza agaciro bateshwa n’imibereho mibi ku mpamvu zinyuranye. Ubushobozi bwayo bw’ingenzi ni abantu b’ingeri zose bemera kwigomwa. Kuramira ugeze kure birihutirwa ariko ni ngombwa gukomezanya nawe urugendo kugira ngo afashwe kwifasha (Iterambere) ndetse nawe azagere ku rwego no ku ishema ryo gufasha abandi. Ishami ryita ku buzima (Ubuvuzi) ryo ryunganira abakire n’abakene kugira ngo buri wese abashe gukomeza urugendo rw’ubuzima yumva akunzwe koko.
Imbogamizi ikomeye Kiliziya ihura nayo akaba ari ukutagira amikoro n’ibikoresho bihagije no kuba hari henshi usanga Inzego z’ibanze zihangayikishijwe no gushyira mu bikorwa amabwiririza ku buryo umuco w’ibiganiro kuri izo gahunda uburizwamo kenshi. Yagize ati : “Kiliziya ntigira amikoro ahambaye, ariko igerageza gukoresha neza duke ibonye, igamije gukora byinshi”.
Mu rwego rw’Uburezi, Kiliziya, ifite amashuri abanza n’ayisumbuye 1361, angana na 45% y’amashuri ari mu gihugu. Kugera ku masezerano y’ubufatanye na Leta mu by’amashuri ni bumwe mu buryo bwo gushakira ibisubizo mu nzira y’ibiganiro n’ubwumvikane busesuye. Kiliziya ntishinga ishuri igamije inyungu y’amafaranga ahubwo iba ishaka ko ishuri ryabaho neza, rikaguka kandi rigatera imbere ryita ku muntu wese uko yakabaye, ababyeyi, abarezi n’abarerwa bose babigizemo uruhare, buri wese mu nshingano asabwa kuzuza. Bityo rero, kuyasoresha byakagombye kwiganwa ubushishozi abahagarariye izo nzego zose bakagira urwego batangiramo ibitekerezo.
Mu mavuriro 118 ya Kiliziya, angana na 30% y’ari mu gihugu, usanga hari ikibazo cy’ibirarane bya “Mituelle 2017” bibangamira ireme rya servisi zihabwa abayagana. Ni iki kiri mu bindi bibazo byashakishirizwa umuti mu nzira y’ibiganiro n’ubwumvikane busesuye.
Abasenateri bishimiye agaciro n’umwanya Abepiskopi ubwabo bahaye iki gikorwa ndetse bifuza byakomeza. Bakaba kandi barabijeje kubakorera ubuvugizi ku bibazo bitandukanye babagejejeho. Bashoje inama bose bemeranyijwe ko kuba Leta na Kiliziya bakoresha uburyo butandukanye mu kongerera ubushobozi abaturage ari amahirwe yo kuzuzanya nyine ngo ineza yogere mu gihugu cyacu no ku isi yose.
Komisiyo y’imibereho myiza y’abaturage, uburenganzira bwa muntu n’ibibazo by’abaturage ni imwe muri enye zihoraho sena ikoreramo ubushakashati n’ubugenzuzi bw’ibikorwa bya Guverinoma : iya politiki n’imiyoborere myiza ; iy’ububanyi n’amahanga, ubutwererane n’umutekano n’iy’iterambere ry’ubukungu n’imari.
JMV UWITONZE, DOCICO/CEPR


text:
Kuwagatatu, 25 Weerurwe 2015 22:09:33 +0100
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. :Mwana wanjye, umeze ute?
BY.: Mama, meze neza gahoro nawe urabibona, ntabwo nkiruhuka na rimwe.
B.M.: Mwana wanjye ntuzongere kuvuga ngo urababaye kuko kubabara kwawe ni ukugira ngo ufashe umwana wanjye Yezu Kristu gucungura isi.
BY.: Ngo mfashe umwana wawe gucungura isi? Murakoze Mama, ntabwo nzongera kwinuba.
B.M.: Mwana wanjye, kuba naje kuri uyu munsi wanjye ukomeye mujye muwumenya kuko ari umunsi njya gusuraho roho zo muri Purgatori. Icyo gihe rero n’umuriro wose wo mu kuzimu urafungwa. Kuri uyu munsi kandi nagira ngo nkwereke ko iriya roho y’uriya mwana wanjye nayakiriye, narayisukuye kuko mu mibabaro yose nari ndi kume nawe kubera ababyeyi be batanyibagiwe muri Rozari yanjye, kandi kubera ko nabifatanyije nawe b ...
Kuwagatatu, 25 Weerurwe 2015 22:04:34 +0100
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
NY. : Umeze ute?
BY.: Mama, meze neza gahoro nawe urabibona. Imibabaro ikomeje kuba myinshi mu mubiri wanjye. Mama ubushize mwampaye imibabaro idasanzwe, nageze aho kwiheba. Umubiri wanjye wose narababaraga cyane ku buryo no kubyuka ntabishoboraga. Icyakora Mama, mwanyeretse ko mumba hafi koko, ariko babandi wambwiyeko bazajya bamba hafi nta n’umwe wansuye, nabonye ko rero ndi nyamwigendaho. Mama, uretse wowe n’umwana wawe mumba hafi naho ubundi ndi nk’impfubyi ariko Mama, uyu munsi ndabashimiye n’umutima wanjye wose kuko ngihumeka umwuka w’abazima.
Mama, uyu munsi ndabisabira imbaraga nyinshi, kugira ngo njye mbasha kurangiza inshingano zose mwampaye.
B.M.: Mwana wanjye ntiwinube kuko iyo mibabaro yose uf ...
Kuwagatatu, 25 Weerurwe 2015 22:03:11 +0100
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo, nuko aranyitegereza, aransuhuza, ati :
B.M. : Mwana wanjye, uraho, umeze ute?
BY. : Mama, meze neza gahoro nawe urabibona kuko imbaraga zanjye ni nkeya!
B.M. : Mwana wanjye, ihangane ukomeze utwaze kuko nkuri iruhande. Si wowe wikoresha, nitwe tugukoresha kandi naragutoye ntabwo ari wowe wantoye. None rero mwana wanjye ntiwinube kuko imbaraga si izawe.
Mwana wanjye ongera unsuhurize abana banjye bose, ari abakiriye ari n¡¦abatarakiriye, uti mwese nimugire amahoro, urukundo rwanjye rubasakaremo. Mwana wanjye, ko ndeba ukomeje kugira ubwoba?
BY.: Mama, ni ibintu bibi mukomeje kunyereka, ntabwo ngisinzira na rimwe.
B.M.: Mwana wanjye niko bimeze ntagishobora guhindura na rimwe ibyo twababwiye kuko mubyo twababwiye nta na kimwe mwumvise, twabahaye ibimenyetso byinshi ntacyo mutazi. Ibyinshi mwarabibonye noneho rero nta gisigaye amazi agiye kurenga inkombe ku ...
Kuwagatatu, 25 Weerurwe 2015 22:00:47 +0100
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza, aransuhuza nuko arambwira, ati :
B.M. : Uraho mwana wanjue ukomeje kwihanganira ibigeragezo byose uhura nabyo!
BY. : Uraho Mama!
B.M. : Umeze ute?
BY. : Mama, meze neza gahoro nawe urabibona kuko ingendo mukomeje kungoresha hirya no hino mu bana bawe ni nyinshi sinkiruhuka.
B.M. : Mwana wanjye, zikore kuko si wowe wikoresha, imbaraga si izawe nitwe tuziguha. None rero mwana wanjye, ihangane ukomeze ukore ugushaka kwanjye n’umwana wanjye kandi igihe kigiye kugera maze uhembwe.
BY. : Ariko se Mama, aho mwahereye mubimbwira nzahembwa ryari?
B.M.: Mwana wanjye ni iyo bitaba ibyo kuri iyi si, uzabona iby’ijuru kandi mwana wanjye, nongere nkwihanangirize, ninguhamagara nkagutuma ngo jya aha n’aha, uzajye uhita ugenda ntukazuyaze kuko uwo nzaba ngutumyeho hari icyo mushakaho.
Mwana wanjye ongera unsuhurize abana banjye bose, uti nimugire amah ...
Kuwagatatu, 25 Weerurwe 2015 21:59:24 +0100
Nyagasani Yezu yaje ababaye cyane, ari mu rumuri rwinshi cyane ntabona icyo ndugereranya narwo, nuko aranyitegereza aransuhuza, ati :
NY. : Byishimo mwana wanjye, uraho, umeze ute?
BY. : Papa, meze neza gahoro, ingendo mukomeje kunkoresha ni nyinshi cyane, maze kunanirwa!
NY. : Mwana wanjye, ibyo nkomeje kukwereka niko bimeze kuko igihe kigeze ngo bisohore.
BY.: Papa, binteye ubwoba, iyo mbibonye ntabwo nsinzira na rimwe.
NY.: Mwana wanjye, biriya ubona byose nkomeje kukwereka ni ibyo wabwiwe byose, niko bimeze. Ibimenyetso byinshi mwarabibonye, noneho rero nta gisigaye amazi agiye kurenga inkombe kandi narababwiye. Kuva kera nabatumyeho intumwa nyinshi n’abahanuzi ntimwazumvise ahubwo mwibereye mu tuntu n’utundi. Muri mu mitungo gusa, ibyo byose rero mukangisha mugiye kujyana nabyo.
Mwana wanjye, ongera unsuhurize Abanyarwanda bose ntawe urobanuye, uti mugire amahoro kandi mugwize andi. Bambwirire, uti uyu munsi ndiyiziye, ndiyiziye, ndiyiziye. Ndagarutse ...
Kuwagatatu, 25 Weerurwe 2015 21:56:26 +0100
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo, nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. : Mwana wanjye, umeze ute?
BY.: Mama, meze neza gahoro nawe urabibona, ingendo munkoresha ni nyinshi, Mama maze kunanirwa.
B.M.: Mwana wanjye ihangane ukomeze utwaze kuko si wowe wikoresha ni jye, imbaraga si izawe nitwe tuziguha. Mwana wanjye, ongera unsuhurize abana banjye bose ntawe urobanuye, uti mugire amahoro kandi mugwize andi, urukundo rwanjye rubasakaremo.
Bana banjye, ndababaye, ndababaye, ndababaye cyane. Mbabajwe cyane n’abana banjye benshi bakomeje kurengana, benshi bari kujyanwa mu mazu y’imbohe, abandi bakomeje kurigiswa, abandi bakomeje guhunga igihugu ari mwe bahunga.
Mwe bayobozi bakuru, bana banjye, nabasabye kunamura icumu muranga murananira, mbasaba gutanga imbabazi muranga murananira bisa nk&r ...
Kuwagatandatu, 21 Weerurwe 2015 01:31:40 +0100
Nyagasani Yezu yaje ababaye cyane,ari mu rumuri rwinshi cyane ntabona icyo ndugeranya narwo, nuko aranyitegereza aransuhuza ati :uraho Byishimo mwana wanjye ?Nti:uraho Papa?
Mwana wanjyeumeze ute ?Papa,meze neza gahoro nawe urabubona,imibabaro ni myinshi cyane mu mubiri wanjye,sinsinzira;ariko Papa,ntacyo imibabaro intwaye kandi mwarabinsezeranyije ko ngomba kubabara kandi nkababarira benshi kuri ino si, kandi sininuba habe na gato,kandi ntawakwinubira icyo mumuhaye .Papa,ndabizi kuko hari igihe tuzirikana imibababaro,nanjye iyo niherereye ndayizirikana.Papa ,rero uyu munsi nimwe nishyize mu biganza byanyu,munkoreshe icyo mushaka ,gusa ni uko mbabaye,ariko ntabwo ari cyane uretse ko utari kumwe nawe ntacyo yakwimarira.
Byishimo mwana wanjye uramenye ntugatinye kuvuga ibyo nkubwiye cyangwa ibyo wabonye,jya ubivuga uko mbikubwiye,ntukagire na kimwe ugabanuraho kuko mba mbikubwiye kugirango abana banjye bamenye ko ndikumwe nabo kandi iyo ubibabwiye barushaho kwisubiraho kuko hari by ...
Kuwagatandatu, 21 Weerurwe 2015 01:30:20 +0100
Umubyeyi Bikira Mariya yaje ari mu rumuri rwinshi cyane ababaye, ntabona icyo ndugereranya narwo nuko aransuhuza,
B.M : « uraho mwana wanjye ukomeje kwihanganira ibigeragezo byose uhura nabyo »
BY : « uraho Mama »
B.M : « umeze ute ? »
BY : « Mama, meze neza gahoro nawe urabibona ingendo ziranyishe, ntabwo nkiruhuka »
B.M : « mwana wanjye komeza wihangane, wihanganire byinshi kuri iyi si, ninguhamagara nkagutuma ujye uhita uhaguruka kuko ingendo uri gukora hari benshi zikiza »
BY : « Mama, ibihe turimo ndabona bikomeye cyane, ibyo mukomeje kunyereka ndabona biteye ubwoba »
B.M : « mwana wanjye ko mbona ufite ubwoba utishimye ! »
BY: “Mama, ni ibintu bibi mukomeje kunyereka. Iyo mbibonye sinsinzira »
B.M: « mwana wanjye, nta kintu ntakweretse kugira ngo umenye aho ibihe bigeze. Mwana wanjye, shyira umutima hamwe kandi ushire ubwoba kugira ngo umenye aho ibihe bigeze kandi ibyo ...
Kuwagatandatu, 21 Weerurwe 2015 01:28:38 +0100
Umubyeyi Bikira Mariya yaje yishimye cyane ari mu rumuri rwinshi cyane ntabona icyo ndugereranya narwo, ubwo hari saa cyenda, ndi ku musaraba I Kibeho, anyereka amashapule abiri, imwe y’ububabare indi isanzwe ya rozari. Nuko arnsuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. : Mwana wanjye, umeze ute?
BY.: Mama, meze neza gahoro nawe urabibona, imibabaro ni myinshi mu mubiri wanjye.
B.M.: Mwana wanjye ihangane kuko ntaho urageza, ariko kandi mwana wanjye uhumure igihe kimwe uzishima.
BY.: Mama, koko nzishima gihe ki mbona ibyo ukomeje kunyereka bikomeye cyane ntagisinzira?
B.M.: Mwana wanjye mba nkwereka ngo ubimenye kuko wowe hari icyo urusha abandi. Babara rero ubabarire benshi bari hirya, bari kurengana kandi mwana wanjye ibyo nakweretse, byinshi umaze kubibona.
Nakweretse amashintani uko akora, nkwereka uko abantu bari kugenda bica abandi ndetse bamwe tukabagutumaho. None rero mwana wan ...
Kuwagatandatu, 21 Weerurwe 2015 01:27:39 +0100
Umubyeyi Bikira Mariya na Nyagasani Yezu baje bababaye cyane, bari mu rumuri rwinshi cyane ntabona icyo ndugereranya narwo. Nuko Umubyeyi Bikira Mariya aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. : Umeze ute?
BY.: Mama, meze neza gahoro nawe urabibona!
B.M.: Mwana wanjye ihangane ukomeze usabe, usabira benshi muri kino gihugu barengana kuko isengesho ryawe hari benshi rifitiye akamaro.
Mwana wanjye nsuhuriza abana banjye bose, uti nimugire amahoro kandi mugwize andi, urukundo rwanjye rubakomeze.
Mwana wanjye mbwirira abantu bose batuye isi, uti isi mutuye mwayihinduye umwanda, amategeko Imana yabahaye ntimucyiyitaho na mba. None hagati aha mugiye kugubwaho n?[], bihereye mu Rwanda.
Bategetsi, bayobozi b?iyi si, murumve neza ibyo mbabwira. Murahanwe kuko mwakomeje kubabaza umwana wanjye wabapfiriye ku musaraba. U Rwanda narabasuye jye n?umwana wanjye.
Ntimwatwumvise ariko noneho ...
Urwa mbere • Uruvuyeho • Ururiho : 12 • Urukurikira • Urwanyuma


text:
Mu ibarura ryakozwe ku ngaruka uyu mwuzure wateje, Guverineri w’Intara y’Uburengerazuba, Munyantwari Alphonse, yatangaje ko nta bantu bapfuye ariko hari abakomeretse, umwe muri bo yoherezwa mu bitaro bya Ruhengeri.
Yagize ati "Ubu imibare twamaze kwegeranya twari twagize ubwoba ko haba hari abantu bahitanywe n’uriya mwuzure ariko nta muturage wapfuye uretse abantu batatu bakomeretse; umwe niwe wakomeretse bikomeye kuko yavunitse igufa ry’ukuguru, abandi biroroheje.”
Kiu bijyanye n’ibyangiritse, Guverineri yagize ati “Ibikorwa byangiritse muri iyi mirenge itatu ni amazu 26 yasenyutse, hari 924 yagezwemo n’amazi; hari n’ubwiherero 356 n’ibiraro by’amatungo n’ishuri rya Ecole d’art ryagezwemo n’amazi menshi; hari n’amateme agera kuri atanu yangiritse.”
Yanatangaje ko hemejwe ko inzu zinjiyemo n’amazi abaturage batazisubiramo kugira ngo zitabagwaho.
Guverineri yanatangaje ko aba baturage basizwe iheruheru n’umwuzure bazagezwaho ubutabazi bw’ibanze burimo ibikoresho ku wa Mbere, tariki ya 5 Werurwe 2018. Intaya y’Uburengerazuba yavuganye na Croix Rouge na Minisiteri ishinzwe Ibiza, Midimar.
Uretse ubwo bufasha no kubwira abaturage ko batagomba gusubira mu nzu zinjiwe n’amazi, Guverineri yavuze ko hagiye gushyirwaho itsinda rireba niba nta batuye ahantu hatuma Sebeya ibagiraho ingaruka no kureba niba nta kuntu hakwirindwa ibiza.


text:
Urubyiruko rwifuza guhanga imirimo rukunze kuvuga ko igishoro cy’amikoro ari imbogamizi ikomeye. Umuryango Idea4Africa uvuga ko bimwe mu bibazo biri mu bice dutuyemo byuzuye amahirwe ku rubyiruko rwifuza kuba ba rwiyemezamirimo kuko rushobora guhanga imirimo yo gukemura ibyo bibazo kandi bikarwinjiriza rudashoye ibya mirenge.
Urubyiruko 215 rwo mu mashuri yisumbuye rumaze iminsi ruhugurirwa mu karere ka Ruhango, rwafashijwe kuyobora neza ibitekerezo byarwo bigamije kwihangira imirimo.
Munyana Pamela uyobora Idea4Africa yateguye iki gikora, avuga ko kwihangira umurimo bidasaba igishora cya mirenge kuko igitekerezo ubwacyo iyo ari kiza kiba gihagije.
Avuga ko guhanga umurimo bitangirira mu gusuzuma ikibazo kiri ahantu runaka ku buryo kugishakira igisubizo bishobora kuba ishoramari ryafasha umuntu kwiteza imbere.
Ati “Baba bakeneye kumenya isoko ryabo, ni iki abantu bakunda aho mba, ese ngurishije avoka, aha babikunda cyangwa se binsaba kujya ahandi.”
Munyana ukiri mu kiciro cy’urubyiruko avuga ko abasore n’inkumi bo muri iki gihe bitinya bakumva ko gutangiza umushinga wose bisaba amafaranga menshi.
Ati “Umushinga ni uguhera hasi, umushinga ni ikintu ubona ko gikenewe, iyo ikintu gikenewe nta kuntu kitagera ku ntego nziza, ntabwo ari ukuba rwiyemezamirimo kugira ngo ubone amafaranga gusa ahubwo ukugira ngo ukemure ikibazo kiri ahantu uba, iyo ari icyo gitumye utangira umushinga n’ibyo byaba bito ariko bizagira abo bifasha na we kandi bikuzamure.”
Iyakaremye Shadrack wahuguwe mu kiciro cy’umwaka ushize wa 2017, yaje gusangiza bagenzi be bahuguwe uyu mwaka aho umushinga we ugeze.
Uyu munyeshuri wiga mu mwaka wa gatanu w’amashuri yisumbuye we na bagenzi be 10 bafite umushinga wo guterera ipasi bagenzi babo biga mu kigo kimwe.
Batangiriye ku gishoro cya 3 000 Frw kuri buri munyeshuri yo kugura ipasi ebyiri, bifashisha muri uyu mushinga wabo wahawe umugisha n’ubuyobozi bw’ishuri bigamo ryabemereye kuwukora.
Ishati cyangwa ipanatalo bayiterera 50 Frw ku buryo mu bihembwe bibiri bamaze bakora bamaze kwinjiza ibihumbi 160 Frw.
Ati “Ntabwo abitse kuko twabonye ko atari byiza kubika amafaranganga duhita tuyashyira mu yindi mishinga, twaguze imyaka turayibika.”
Avuga ko iyi myaka bazayigurisha mu gihe izaba ihenze ku buryo bizeye kuzakuramo inyungu izabafasha gukora indi mishinga ifatika kuko bari no gusoza amashuri yisumbuye ku buryo bazagera hanze badataka igishoro cyangwa batirirwa babungana impapuro basaba akazi.
Mugisha Daniva Cilly watoranyijwe nk’ufite umushinga mwiza mu bahuguwe muri uyu mwaka, afite igitekerezo cyo gukora Imbabura zidakoresha amakara ahubwo zikoresha imyanda nk’ibishishwa by’ibirayi n’ibitoki.
Iki gitekerezo yagize ugamije kugabanya ibyangiza ikirere, cyakorewe ubushakashatsi bwagaragaje ko uyu mushinga washoboka.
Ati “Ku kigo cyacu nidusubira kwiga, tuzatangira umushinga wacu tuwukomeze tubashe gukora ibyiza kugira u Rwanda rubashe guteza imbere.”
Dennis Hanno uyobora ishuri rikuru rya Weathon ryo muri Massashusetts muri US, avuga ko iyo umuntu afite ubumenyi n’indangagaciro aba afite ubushobozi bwo gukemura ibibazo biri mu muryango mugari atuyemo kandi na we bikamugirira inyungu.
Uyu mugabo ukomeye mu byo guhanga imirimo muri US, yaje mu Rwanda bwa mbere muri 2008 agenda ahura n’abantu benshi banyotewe no guhugurirwa ibyerekeye kwihangira imirimo.
Ati “Nishimira gukorana n’urubyiruko, nkumva nezerewe iyo hari uwahanze umurimo. Abantu bo mu Rwanda bafite ubumenyi, bifuza kuba ba rwiyemezamirimo bakomeye.”
Muri gahunda y’imyaka irindwi, Leta y’u Rwanda ifite intego yo guhanga imirimo 1,5 izaba yiganjemo iyo gufasha urubyiruko kwiteza imbere.
UMUSEKE.RW


text:
Hari ibyo abashakanye batagombye gutinyuka mu mibonano yabo?
Ikibazo: Hari ibyo abashakanye batagombye gutinyuka mu mibonano yabo?
Igisubizo: Bibiliya idusaba ngo 'kurongorana kubahwe na bose, kandi kuryamana kw'abarongoranye kwe kugira ikikwanduza, kuko abahehesi n'abasambanyi Imana izabacira ho iteka' (Abaheburayo 13:4). Ntabwo Bibiliya ivuga ibyo abashakanye bemerewe cyangwa batemerewe gukorana mu mibonano yabo. Abashakanye ariko babwirwa 'ntimukimane keretse ahari musezeranye igihe' (1 Abakorinto 7:5). Iki cyanditswe wenda cyafatirwaho ku birebana n'imibonano y'abashakanye. Ni ukuvuga yuko ibyakorwa byose mu mibonano bigomba kuba byumvikanyweho. Ntawe ukwiye guhatwa gukora icyo atabohokeye cyangwa yumva bidahwitse. Niba umugabo n'umugore (bashakanye) bemeranyije kugerageza ubundi buryo bw'imibonano yabo, nta kintu twabona muri Bibiliya cyabibabuza.
Hari ibintu ariko bizira mu mibonano y'abashakanye. Nka bimwe byadutse byo 'guhinduranya' cyangwa 'kongeramo uwa gatatu mu gitanda' byo ni ubusambanyi nk'ubundi bwose (Abagalatiya 5:19, Abefeso 5:3, Abanyakolosi 3:5, 1 Abatesalonika 4:3). Gusambana ni icyaha, yewe, n'iyo rwose uwo mwashakanye abizi, yabikwemereye, cyangwa nawe yabigizemo uruhare. Ikindi ni za filimi z'urukozasoni (pornographie), kuko burya zuzuye 'irari ry'umubiri n'irari ry'amaso' (1 Yohana 2:16), nuko rero zikaba zidahesha Imana icyubahiro.
Uretse ibyo bintu uko ari bibiri, nta kintu Bibiliya ibuza abashakanye kugerageza mu mibonano yabo, bapfa kuba babyumvikanyeho.
English
Hari ibyo abashakanye batagombye gutinyuka mu mibonano yabo?


text:
Ndumva Bibae Dangel, Nonese Ko Numv Mutangie Kuzanamo Namoko? Ngo Abahutu, Ngwibiki Byose, Murashak Kudusubiz Mumazi Abir? Muvuge Ibyo Mubon Ivangurmoko Muryihorere Ubu Ni, Ndumunyarwand.
Ndumva Bibae Dangel, Nonese Ko Numv Mutangie Kuzanamo Namoko? Ngo Abahutu, Ngwibiki Byose, Murashak Kudusubiz Mumazi Abir? Muvuge Ibyo Mubon Ivangurmoko Muryihorere Ubu Ni, Ndumunyarwand.
Yemwe mwa bantu mwe nta muntu udakosa ariko uriya mukobwa amahano yarayakoze kandi agomba kubihanirwa gusa turacyafite ikibazo cyo kutita ku muntu ngo hakorwe iperereza ryimbitse no kumuha abapyschologues ngo bafashe umuntu nkuyu. Ubu se ko ndeba ari inkumi ikibyiruka, guha umuntu ugihano cyo gufungwa burundu si igisubizo kuri we usibye kuzahinduka akaba mubi nyine cg Imana yakora ibyayo akaba na mwiza. Twese turi abantu
Uyu mukobwa yakoze icyaha. Guhanwa nibyo, ariko kuba yaratekereje kwica, hanyuma ntabigereho. Iyo hataboneka abantu ngo barohore abo bana. Ubuzima bwabo bwari burangiye. Naho kubindi byavuzwe. Ntabwo kwitwa umukozi bivuga ko atafite igitsina nkabandi. Igitsina ntikirutana. Byose nibimwe
Uyu mukobwa yakoze icyaha. Guhanwa nibyo, ariko kuba yaratekereje kwica, hanyuma ntabigereho. Iyo hataboneka abantu ngo barohore abo bana. Ubuzima bwabo bwari burangiye. Naho kubindi byavuzwe. Ntabwo kwitwa umukozi bivuga ko atafite igitsina nkabandi. Igitsina ntikirutana. Byose nibimwe
Uyu
Uyu mukobwa c ntago yarazi aho barega iyo arega ko ahohoterwa. Cyangwa akajya kuroha uwamuhuhoteye. Ibi bibondo c nibyo byamuhohoteye nakanyagwe ntaho ataniye nababasekuraga. Impinja nka Ziriya koko. Niba anarenganye yamaze nabo Bari barenganye.
Uri rubanza ni urwakibera kuko muguca urubanza ijambo ryose rivugwa tuziko rihabwa agaciro, kuki impamvu zero zitahabwa agaciro ngo shebuja ahatwe ibibazo? kuko singombwa ko uwo mukobwa agira abatanga bugamya. cyane ko tunemera ko umuntu yakora icyaha yarangiza agasibanganya ibinyetso.
ikindi kandi octopus gihano ntago gikwiriye uwo mwana w’umukobwa kuko yagambiriye kwica aranabigarageza ariko mubyukuri ntiyishame. byongeye kandi yasabye imbabazi, izi nimpamvu mbona zarigutuma agabanyirizwa ibihano.
ikindi tuziko iwacu murwanda umuntu udafite ubushobozi leta y’Urwanda yagennye uburyo bene uwo umuntu yunganirwa kuki Kuri uwo mukobwa bitakozwe?
nibarize ikibazo.
mwaba mwarakoze isuzuma ngo murebe bita afite ikibazo mumutwe? kuko haraho mwatanze impamvu yatumye akatirwa igifungo cyaburundu, ngo niko shana bamwise Tantine arako ntiyagira impuhwe, iyi ntago ari impamvu ifatika yatuma ahabwa igihano nkiki, ahubwo nimpamvu yagombaga gutuma asuzumwa hakarebwa ko ataba afite ihungabana aterwa nihohoterwa yavuzeko yakorerwaga na shebuja.
nkaso nsabako rubanza ewe rwasubirwamo kuko atahawe ubutabera bwuzuye, ahubwo bigaragara ko urubanza rwe rwari rwuzuyemo Amarangamutima menshi.
Murakoze.
comment yange ntimuyinige ndabinginze.
Ariko buri wese mbere yo kuvuga amagambo abanze atekereze ibyo bibondo biramutse ari ibye, bikicwa bisaba imbabazi z’ibyaha bitakoze, bimutakira ngo tantine tubabarire! ayiweee! uriya iyo abaho muri Genocide yari gukora iki koko? ndumva mwamugiriye impuhwe cyane, nagende amenye ko icyaha cyo kwica ari kibi, ibaze iyo Imana itumva gutabaza kw’abo bana, iwabo baba bameze bate, ko batari kuzabona n’imirambo ko ingona za Nyabarongo zari kubamira bunguri. Muceceke hataka Nyirubukozwemo, ibindi mwivugira ni uko atari mwe byabayeho! Ikindi umuntu w’umukobwa, abana yareze bamwita tantine, iyo afata uburozi akabuha mukeba we aho kwica abaziranenge, hanyuma akagumana n’umugabo nk’uko yabyifuzaga! ni agahomamunwa jyewe ibiriho ubu birandenga pe! isi n’iyo gusabirwa naho ubundi turakomerewe, uriya mugome yari ageze igihe nawe agomba gushinga urwe rugo none ubuzima bwe arabwangije1 niba atarwaye mu mutwe ku mugani wanyu ni umugome wambaye umugoma!
arko gute umunt abon ifoto ng’umuntu n’umuhutu?iri njiji
Mwokabyaramwe jyewe ndibariza uwowiyita NKOMOKO ushatse kuvugako utarizewese arumwicanyi cyangwa atagira ibitekerezo byakimuntu? nibangahe se batize ariko bakaba bafite ubumuntu nuburere ntimugashyigikire ikibi kubwibitekerezo bibi byanyu mufite ngo mubibibe nomubandi, ese konumvise uvugako nawe wigeze kubaho umuyaya unacuruza agataro kuki ntawe wishe nuko wabuze uwowicase,cyangwa uko umwica ? gusa nawe ushobora cyangwa warabigambiriye birakunanira? jyembona arubumuntu buke gusa ntakindi , ikirenze kuribyo umuntu wahabaye imyaka ine yose niba baramuhohoteraga yewe akaba atarazi naho ubuyobozi buba, kuki atahavuye ngo ajye ahandi ukoyakabonye ahao ko ariko yajyaga nokukabona ahandi. ubugome bwuzuye imitima yabantu gusa.ahubwo musenge mushikamye.
Uyu mukobwa side imwe numunyabyaha indi ninzirakarengane ikibazo mbaza abacamanza uwagambiriye kwica nuwishe nibamwe mumategeko yurwanda?nonese uwo mukobwa yajyanywe kwamuganga Ko mwemezako Atari ihohoterwa yakorerwaga rero ubwo nuburwayi bwo mumutwe knd abasazi barabavuza ntibabafunga.cg mwafashe ka ruswa sha kuko nkabanyamategeko muburanisha umuntu udafite umwunganizi akarusho muri case yubwicanyi ndetse no kumuntu utarize.bacamanza bacu mwisubirehp
Inkomomo......kutiga, kubera nta minerval...wenda ntanababyeyi afite...byose bikarangira agiye gukorera abakire bigaragare ko bamuhohoteraga!! byose nyine birangirira muri gereza..kd nkeka aya ari amaherezo kubana beshi batiga kubera kubura minerval! uyu nikimwe nabazunguzayi, indaya , abiba,nabandi bafatirwa mubikorwa bitemewe byose bashorwamo no kuba barabuze uko bakomeza amashuri yabo ngo bizabafashe mubuzima! Gusa nabwira barumuna bange ko bajya bahanyanyaza ntibacike intege..de ma part; nararuhijwe mukwiga kwange...mba umwogoshi, ncuruza ikarito, nkora mungo zabantu (umuboyi.....) final high school yararangiye, bachelor irarangira....none mukwezi 1 ndarangiza masters (Netherland)! Komera wicika intege wowe wiga bikugoye
Nyamuneka mugire uriya ugitekereza ibyo amoko ko abanyarwanda babivuyemo.none c umuntu abo na ifoto akayibonamo umuhutu
NONESE KO YEMEYE ICYAHA KUKI ATAGABANYIRIJWE IGIHANO KOKO URUKIKO RWARIHANUKIRIYE PE .NUKO YABAUZE ABAMWUNGANIRA MUMATEKO .
Abavuga ngo yarenganye nta soni koko?Aba baziranenge yari avukije ubuzima? . Uyu ni umugome mubi ahubwo n’izi ni imbabazi ubundi igihano akwiye cyari ukwicwa ni uko Leta yakuyeho icyo gihano.
Ndakeka atari ubwa mbere yishe , kandi abonye umwanya n’ubundi yakwica yo gatsindwa. Abajyanama b’ihungabana azahurire nabo mu buroko, niba agifite gihana nibura ashake ijuru Imana igira imbabazi.
Abagabo namwe mukuremo isomo. Nta mukeba uba muto. Abo bakozi mwikatishaho, bashobora kubakorera ibara nkiri. Abagore bo bazira byinshi nk’ibi mugashaka abandi ni ibisanzwe, bizi abana bahura no kubura nyina , nyamara mwitonde biragera no ku bibondo byanyu, amazi si ya yandi mwoge magari.Muve mu bugoryi rero bwo kuyoborwa n’imitima yo mu mapantalo nk’abatagira ubwonko.
sha ingirwabagabo zirongora ababoyi zirahari gusa Imana niyo ihora ihoze ugasanga umugore yirirwa ashyashyana ngo urugo aruteze imbere aho kugirango umugabo amufashe biteze imbere agasigara ahumbahumba mu nnyo yumukozi. Gusa bajye bamenya ko bikururira umujvumo wa shitani bataretse kuwukururira abana babo n’umuryango wose .ngiyo ingaruka yo guheheta abakozi yaragiye kumwicira abana kubera ubujiji yibwiraga ko azahita aba umugore wa boss we bakabyarana abandi surtout que yari yamaze kuba mucyeba wa nyirabuja ubwo yaragiye kwica abo abereye mukase ! mukurikirane neza uwo mugabo niwe nyirabayazana ubwo numugore ntiyaracyigira ijambo umukozi yamusuzuguraga cyane nka mucyeba nyine. Mana uzace urubanza abagabo baryamana nabakozi uzabagire ibivume imbere yawe bajye bagerwaho ningaruka bonyine abana ntibakabe victim yimivumo ba se babakururira
AHA UBUCAMANZA BURIHANUKIRIYE KABISA , UYU MUKOBWA YARACYENEYE UMUJYANAMA (PSCHOLOGUE ) MBERE YA BYOSE , UBUNDI HAKABAHO UMWUNGANIRA MU MATEGEKO , IGIFUNGO CYA BURUNDU KURI WE SI WO MWANYA MWIZA WO KWIKOSORA KUKO N’UBUNDI UBUZIMA YARI ARIHO BWARUTAGA UBWO MURI GEREZA , MU RWEGO RWO GUCYEMURA IKIBAZO NEZA NUMVAGA BARI KUMUKATIRA IMYAKA MICYE UBUNDI NA SHEBUJA AGATUMIZWA NAWE AGAHABWA UMWANYA WO KUGARUKA MURI SOCIETE KUKO NIYO YABA 10 ANS YAZAVAMO YARIHANNYE .. ARIKO KABISA AHA ARARENGANYE CYANE KANDI KUMUBIKA MURI GEREZA UBUZIMA BWE BWOSE KURI WE ARACYABONA KO ISI ARI INGOME KURUTA UKO YARI KWUMVA KO AKENEYA UBUNDI BUFASHA
yewe mukobwa ihangane isi nizunguruka genda wicuze ibyo wakoze allah ninyirimuhwe ninyiribambe gusa nakiriya kigabo allah azagifata miri nibakoko arigisambanyi ihanga ubukore
Oya nafungwe nta gukina wica. Buriya afite uwo abicaho ni umwicanyi. Gusa arababaje!
Yewe nange ibi simbyemeranyaho nabo abakozi bomurugo bakunda kurengana bagombaga kumushskira umwunganira nawe nyine yarahemutse wasanga uriya sebuja yarabuhohoteraga umuntu wanze nogusaba imbabazi. Ubwoc iyo abobasebuja bibyirengagiza bakamubabarira nabo ko imana yabarindiye abana? Gukena nibibi abakene bakunda kurenga ubwoc iyo abandi iyobishe kobatinza urubanza
Yewe nange ibi simbyemeranyaho nabo abakozi bomurugo bakunda kurengana bagombaga kumushskira umwunganira nawe nyine yarahemutse wasanga uriya sebuja yarabuhohoteraga umuntu wanze nogusaba imbabazi. Ubwoc iyo abobasebuja bibyirengagiza bakamubabarira nabo ko imana yabarindiye abana? Gukena nibibi abakene bakunda kurenga ubwoc iyo abandi iyobishe kobatinza urubanza
mbega wee! ubwose kuki batumvishe icyo kibazo cya sebujawe buriya uwo mukobwa nibamupfukiranye koko? mbega gusa bazamubabarire byibura bamufunge nkimyaka nki 5 yonyine ark ntibamufunge kugeza ubuzima bwe bwose
mbega wee! ubwose kuki batumvishe icyo kibazo cya sebujawe buriya uwo mukobwa nibamupfukiranye koko? mbega gusa bazamubabarire byibura bamufunge nkimyaka nki 5 yonyine ark ntibamufunge kugeza ubuzima bwe bwose
Ark Mana warogowe. Abahutu mwe n’ukwica gusa muzi ntakindi
Birababaje kandi muzabibazwa
NARAGENZE NDABONA MBABAJWE NO KUBA BARAMUTAKIYE NGO TANTINE NTABYUMVE MANA UBARIRE ABAKENE!
ahhhh birakabije
ahhhh birakabije
Mbega umugome wambaye umugome? Ko numva avuga ko azasaba Imana imbabazi se atabanje kuzisaba abo yakoshereje?
Nta bucamanza mbonye aha, uyu mukobwa yari afite uburenganzira bwo kugira umwunganira mumategeko. Ibi ntibivuze ko atakoze icyaha, ariko na nyirurugo wamuhohoteraga ashobora kuba atari shyashya. Abakene tuzahora dutaka, abo dutakira aribo badufunga.


text:
Ubushize twabajije abakobwa icyo bahitamo hagati y’umugabo ufite ubutunzi ariko utagira urukundo n’umugabo ufite urukundo ariko w’umukene, hejuru ya 95% by’abatanze ibitekerezo bavuze ko bahitamo umukene ariko ufite urukundo. Nyamara imvugo siyo ngiro ahubwo usanga abakobwa bita cyane ku butunzi kuruta urukundo. Ingaruka nazo rero ntizitinda kubageraho ziza zihuta, Niyo mpamvu ingo nyinshi zihora zisenyuka, izindi zikarara zishya bwacya zikazima, za divorce mu buriri, n’ibindi. Abakobwa rero birengagiza ko inkingi y’urugo atari ubutunzi ahubwo ko ari urukundo.
Nibyo rwose nanjye ndi umukobwa sinahitamo umusore w’umukene ndeba umukire, ariko ukwiye kwitonda Kuko nyuma ushobora gusanga hari ikindi gikomeye wirengagije kiruta ubutunzi. Turagaruka tubabwira ibintu 3 umukobwa akwiriye kwitaho mu kwemera umusore ko umubera umugabo.
Niba wumva bikwiye tubwire dukomeze!
Related Posts by Categories


text:
Uko wakwirinda kuma no gusaduka iminwa
Akenshi iyo igihe cy’izuba kigeze usanga abantu benshi iminwa yabo yumwe ndetse kuri bamwe ikanasaduka ugasanga hariho udesebe ikanava hakajya haza amaraso. Gusa hari nabo usanga ariko bihora no mu gihe cy’imvura iminwa yabo igahora yumagaye.
Ku waba abiterwa n’izuba cyangwa se akaba ariko ahora buri wese afite uburyo bworoshye yakoresha iminwa ye akayirinda kumugana igahehera.
Ese ni iki kibitera ?
Kurigata iminwa : ibi akenshi abantu babikor abaziko bari kubobereza iminwa ariko amacandwe burya ahita yuma akanatuma iminwa yuma kurushaho.
Kutagira amazi ahagije mu mubiri : ibi bikunze kuba cyane mu gihe cy’impeshyi, ku bantu banywa inzoga zikaze no ku bantu bahora mu mbeho nyinshi n’umuyaga
Guhumekera mu kanwa : haba ku bahorana indwara z’ubuhumekero zituma bahumekera mu kanwa no ku bantu basinzia bagona bakasama bose iminwa yabo ikund akuba yumye.
Kuba biterwa na vitamine zimwe zabaye nyinshi cyangwa se nke : Kugira vitamine A nyinshi mu mubiri nabyo biri mu bitera kuba umuntu yahora yumye iminwa ariko hari nubwo biterwa nuko vitamin zo mu bwoko bwa B zabaye nke mu mubiri. Na none kandi iyo umuntu afite vitamin B12 nyinshi mu mubiri utabasha kwihanganira igipimo cya Colbalt na nickel ingaruka zikaba kyuma iminwa
Imiti imwe n’imwe : imiti ivura ibiheri n’iminkanyari nka, propranolol na prochlorperazine nabyo bitera iki kibazo. Imiti yoza amenyo irimo ikinyabutabire bita sodium lauryl sulfate nacyo gishobora gutuma iminwa yuma.
Kuba ufite indwara zifata ubudahangarwa : kuba ufite indwara zifata ubudhangarwa cyangwa se ukaba ariko wautse ufite ubudahangarwa budahagihje nabyo byagutera ikibazo cyo kuma iminwa.
Byavurwa bite ?
- • Irinde kurigata iminwa niyo yaba yumagaye
- • Gerageza kunywa amazi ahagije kandi kenshi
- • Koresha imiti yo gusigaho iyi tuzi nka labelo ariko ubanze urebe ibiyigize inziza ni iyiba irimo petroleum ishinzwe gutanga ubuhehere na dimethicone isana ahasadutse ikanarinda ahandi gusaduka
- • Fata agace ka cocombre ikiri nshya usige ku minwa ubone gusigaho labelo
- • Ushobora no gusigaho amavuta ya elayo ( huile d’olive) mu mwanya wa labelo
Ibi nubikurikiza uzarinda iminwa yawe gusaduka no guhora yumagaye usange ihora ihehereye no mu gihe ntacyo wasizeho.
Byatanzwe na Phn Francois Biramahire


text:
Uko ingofero zijyanishwa bitewe na moderi zazo
Muri iki gihe cy’izuba, kwambara ingofero biba ari byiza bikaba byarinda izuba ariko kandi bikanongera ubwiza ku myenda wambaye. Ni byiza kwitwararika ko mu gihe wambaye ingofero z’izuba , iyo winjiye ahantu mu nzu uyikuramo kuko biba bigaragara nabi, biba bimeze nko kwambara amarinete y’izuba mu nzu cyangwa nijoro.
Dore zimwe mu ngofero zikunzwe kwambarwa ndetse n’uburyo zambarwamo.
1. Ingofero nini cyane y’icyiziga :
Yambarwa ku gihe cy’izuba uri hanze, iba irimbitse cyane cyane iyo iriho akarabo cyangwa aka ruban kayizengurutse. Ukaba wayambarana n’ikanzu yoroshye y’umweru cyangwa y’amabara n’inkweto za sandale.
2. Ingofero yegereye iboshye :
Ni ingofero ijya kumera nk’iy’abagabo, ku gihe cy’izuba irinde ku yambara isa n’umukara. Byaba byiza ufashe ibara rya kaki wenda iyo ngofero nayo ikaba iriho aka ruban kayizengurutse. Ijyana cyane n’imyenda y’’ikoboyi (jeans) nayo ijyana n’inkweto zo hasi. Niba ushaka inkweto ndende reba izifite talon ibyibushye hose .
3. Ingofero isanzwe ( casquette) :
izi ziramenyerewe cyane cyane ku bagabo , kugirango urimbe kurushaho wakwirinda kuyijyanisha n’ipantaro ndetse n’inkweto za baskets ahubwo ukayambaraho ikanzu ngufi n’inkweto zo hasi za ballerine cyangwa amasandari y’amabara.
4. Ingofero ifunguye hejuru :
Niba udakeneye gupfuka umutwe wose wakwambara iyo ngofero ikaba yajyanishwa n’amakanzu yoroshye.
Gusa na none ibyo wambara bijyana na gahunda ugiyemo.
Hifashishijwe urubuga rwa bienhabillee
photos : google


text:
Rwanda : Bazahera ku mateka babonye i Ntarama bigishe abandi
Abakozi n’abayobozi basobanurirwa amateka ya Jenoside yabereye i Ntarama Abakozi n’abayobozi mu murenge wa Kivuruga mu karere ka Gakenke, basuye urwibutso rwa Jenoside rwa Ntarama mu karere ka Bugesera More...
Rwanda : Ba Local Defence bakuye isomo kuri Jenoside ubwo basuraga urwibutso rwa Nyamata
Biyemeje kurwanya Jenoside n’ihohoterwa Ba Local Defence Force bakorera mu karere ka Bugesera baratangaza ko bakuye isomo rikomeye ku mateka yaranze Jenoside mu Rwanda mu 1994. Iryo somo ngo rizatuma basobanurira More...
Isomo bakuye ku mateka rizatuma baharanira ko Jenoside itazasubira
Abagize Inama y’Igihugu y’urubyiruko mu kagari ka Rukiri ya II mu murenge wa Remera mu mujyi wa Kigali, basuye urwibutso rwa Jenoside rwa Ntarama mu karere ka Bugesera. Nzaramba Jean Claude More...
Abagize ishyirahamwe SAKOLA basuye urwibutso rwa Ntarama
Bakora urugendo Abanyamuryango b’ishyirahamwe SAKOLA (Sabyinyo Community Livelihood Association) ribungabunga pariki y’ibirunga mu karere ka Musanze basuye urwibutso rwa Jenoside yakorewe abatutsi More...


text:
Mu bapasiteri bahawe impamyabumenyi muri International Graduate School of Ministry, babiri muri bo bahawe yahawe impamyabumenyi y'ikirenga (PhD), abandi 70 bahabwa impamyabumenyi y'icyiciro cya Gatatu cya Kaminuza (Masters). Ni umuhango watangiye Saa ine za mu gitondo. Bamwe mu bagiye bahabwa Ijambo bagaragazaga ko kwiga ari ingenzi ndetse byaje gushimangirwa n'umwe mu bigishije ijambo ry'Imana, wagize ati "Kutiga biragapfa".
Iri Shuri International Graduate School of Ministry rifite icyicaro muri Leta Zunze Ubumwe za Amerika, ryatangiye mu mwaka wa 2001 ritangizwa na Dr Henry Klopp. Kuri ubu rimaze kugera mu bihugu birenga 23. Iri shuri ryemewe na leta ya Washington ari naho 'Diplomes' zituruka. Mu Rwanda ryatangiye mu 2016, kugeza kuri ubu rifite amashami mu mu bice bitandukanye by'igihugu nka Kigali, Musanze, Huye ndetse na Rusizi.
Nk'uko twabitangarijwe na Dr Byiringiro Samuel uyoboye iri shuri mu Rwanda, yagaragaje ko iri shuri ari ngombwa cyane ku bashumba b'amatorero (Abapasiteri) kugira ngo babashe gukora neza imirimo yabo. Dr Byiringiro Samuel yadutangarije kandi ko usibye kwiga ibya Bibiliya, bize n'andi masomo atandukanye.
AMAFOTO
Ibyishimo byari byose
AMAFOTO: Byishimo Espoir


text:
Abakobwa bagiriwe inama yuko bakira ibikomere bishobora gusenya urugo
Kuri uyu wa gatandatu, tariki 21 Mata 2018, ku biro by’Umuryango wo Gushaka no Gukiza Icyazimiye (SSHM) urubyiruko rw’abakobwa rwongeye kuganirizwa ku bikomere badakwiye kujyana mu ngo kugirango bazabashe kubaka ingo nziza zitanga ubuzima.
Umuyobozi w’Umuryango wo Gushaka no Gukiza Icyazimiye, Pasiteri Habyarimana Desire, yabwiye uru rubyiruko ko kugirango umuntu agire urugo rwiza, hari ibikomere adakwiye kwinjirana mu rugo kugirango bitazaba intandaro yo gusenyuka kwarwo.
Yabasobanuriye ko hari ibintu bitera umutima gukomereka birimo igihombo (kubura ikintu icyo ari cyo cyose), agahinda cyangwa umubabaro byagumyeho, gukomereka ukagerageza kubirenzaho , n’ibindi. Pasiteri Desire yabibukijeko ubusanzwe mu muteguro w’ Imana yashyizeho umuryango nk’ ahantu hakwiye kuba urukundo, ubuzima bwiza… , umuntu akabana neza na sosiyete n’ibyaremwe ariko aha hose akaba ariho abantu basigaye bakomerekera aho kuhabona ubuzima n’umunezero.
Yabibukije ko kuva umuntu yacumura ingaruka yabaye gukomereka, kandi ahaba icyaha haba ibikomere. Yababwiyeko ingaruka zo gukomereka harimo ihungabana, kugira imyitwarire mibi, gusara, gufata ibyemezo bikaze, gucira abandi urubanza, kwironda,…Yababwiyeko ibikomere bitakize bigira ingaruka nyinshi harimo gukomeretsa (umutima ubabaye urakomeretsa), kwihorera, kugambanirana, kubeshyerana, kwiyahura,…(Yeremiya14:6, 8:11)
“Uruguma rw’abantu banjye barwomoye baruca hejuru bavuga bati ‘Ni amahoro, ni amahoro’, ariko rero nta mahoro ariho.”(Yeremiya 14:6; 8:11)
Yababwiyeko inzira yonyine yo gukira ari ukwemera akababaro (ibyakubayeho) ugatangira ubundi buzima, kuvuga ibyakubayeho, gufata umwanya ukarira, no kujyana byose ku musaraba.
Yagize ati: “ Ku musaraba twahabonye ingurane. Yesu ni we wenyine ukiza imvune zo mu mutima, akikorera ibyaha byacu, agahoza abarira, agakingurira abari mu nzu y’imbohe, agatanga amavuta yo kunezerwa mu cyimbo cy’ubwirabure n’umwambaro w’ibyishimo mu cyimbo cy’umutima wihebye.”
Gatesi Vestine nk’ umubyeyi , yabwiye uru rubyiruko ko bakwiye kujyana ibyabakomerekeje ku musaraba, ubundi bakazinjira mu rugo ari abagore beza, kuko umugore mwiza atanga ubuzima , akaba ari we ufite ubushobozi bwo gutuma umuryango uhorana ibyishimo n’umunezero cyangwa ukabibura.
Umwe mu bitabiriye iri huriro utarashatse ko tumuvuga amazina , yashimiye ababyeyi babitaho bakabategurira aya mahugurwa, avugako buri wese agira ibyamukomerekeje, ariko ko bagomba kubijyana ku musaraba bagakira. Yongeyeho ko inama bagiriwe ari ingirakamaro zizabafasha gutegura hakiri kare urugo rwiza ruzashimwa n’Imana n’abantu.
Iri huriro ryari rifite intego igira iti “Ibikomere umukobwa adakwiye kujyana mu rugo “ Rikaba ryaritabiriwe n’abakobwa baturutse mu matorero atandukanye bari mu kigero cyo kuva ku myaka 18 kuzamura, bakazakomeza guhabwa amahugurwa atandukanye kugirango bazajye mu ngo zabo byibura hari ubumenyi bw’ibanze bafite.
Uku niko umuhuro wari umeze
Sophie @Agakiza.org


text:
Abacuruzi n’abaguzi b’imboga mu Ntara y’uburasirazuba baravuga ko ibiciro by’imboga bikomeje kuzamuka cyane, bitewe nuko ubuhinzi bwazo bwagabanutse kuko abenshi bazihingaga mu bishanga bakaba barabyirukanwemo.
Impamvu zikekwa n’abacuruza imboga ndetse n’abazihaha ngo ni uko abenshi mu bazihingaga batakemerewe kuzihinga mu bishanga kubera amabwiriza yo kubungabunga ibishanga, ibi ngo byatumye umubare w’abakoraga ubuhinzi bw’imboga ugabanuka cyane, bityo zikagera ku isoko ari nke ibiciro bikazamuka.
Hari abavuga ko kuri ubu batatinyuka kugura imboga bitewe n’igiciro ziriho kuri ubu, nyamara imboga ni kimwe mu biribwa bifasha cyane mu kurwanya imiririre mibi, cyane ko hari n’abafite ubwoba bwuko nta gikozwe mu minsi iri imbere hari abagaragaza ibimenyetso by’imirire mibi kubera ibura ry’imboga.


text:
Iki kigega cyiswe ’National Research and Innovation Fund, NRIF,’ cyatangijwe kuri uyu wa Gatatu tariki 13 Kamena 2018, mu nama nyunguranabitekerezo ku guteza imbere ubushakashatsi mu Rwanda.
Dr. Ngirente yashimiye abagize uruhare kugira ngo icyo kigega gitangizwe n’abateguye iyo nama, asaba ko ivamo imirongo migari yakwifashishwa mu guteza imbere ikoranabuhanga no guhanga udushya mu Rwanda.
Yavuze ko Guverinoma y’u Rwanda izajya igishyiramo amafaranga azifashishwa mu gutera inkunga ubushakashatsi n’imishinga ibushingiyeho.
Yakomeje agira ati “Iki kigega kije mu gihe u Rwanda ruri gukora ibishoboka ngo rugire ubukungu bushingiye ku bumenyi [...] Ni mu rwego rwo gushakisha no gusesengura amahirwe ahari mu rwego rwo kugera ku ntego u Rwanda rwihaye no kongerera imbaraga umuco wo guhangana.”
“Bigizwemo uruhare n’ubuyobozi burangajwe imbere na Perezida Kagame, Guverinoma izakomeza gufasha ubushakashatsi, ikoranabuhanga mu rwego rwo guhuza urubyiruko rwacu ruhanga udushya, n’isoko ry’umurimo.”
Minisitiri w’Uburezi, Dr Eugène Mutimura, yavuze ko iki kigega gitangiranye amafaranga atari make ariko ntiyayatangaza kuko ngo agomba kubanza kuganirwaho n’inzego zitandukanye kugeza igihe Inteko Ishinga Amategeko izayemereza.
Yakomeje agira ati “Ari abanyeshuri, abarimu n’abandi bagomba kumenya ko Leta y’u Rwanda ibashyigikiye kugira ngo bakore ubushakashatsi bushingiye ku bumenyi n’ikoranabuhanga nk’uko u Rwanda rwabyiyemeje ndetse bagire uruhare rukomeye mu kubaka imirimo mu Rwanda.”
Yavuze ko kizakemura ibibazo bitandukanye birimo nk’ubushobozi buke bwagaragaraga mu ikorwa ry’ubushakashatsi no koroshya imikoranire y’inzego zishinzwe guteza imbere ubushakashatsi hagamijwe kuzamura ubukungu bw’igihugu.
Umunyamabanga Nshingwabikorwa wa Komisiyo y’Igihugu y’Ubumenyi n’Ikoranabuhanga, NCST, Prof. Manassé Mbonye, yavuze ko hajyaga habaho imbogamizi z’amikoro mu gukora ubushakashatsi ariko icyo kigega kigiye kubikemura.
Yagize ati “Hari ibigomba gukorwa kugira ngo dukoreshe ikoranabuhanga n’ubumenyi kugira ngo tuzamure igihugu. Tugomba kugira gahunda igaragaza ibyo dukeneye kwizamuramo dukoresheje ubumenyi n’ikoranabuhanga [...] Uko turi aha nta bashakashatsi benshi dufite kandi nitwe tugomba kubishakira. Tuzagikoresha kugira ngo twigishe abantu gukora ubushakashatsi no guhanga udushya.”
Yanavuze ko hari ibikenewe gukorwaho ubushakashatsi mu bijyanye n’ihindagurika ry’ibihe mu rwego rwo gutegura neza no guha umurongo uhamye ubuhinzi n’ibindi.
U Rwanda rusanzwe rufite imishinga itandukanye y’ubushakashatsi rutera inkunga nk’iri gukorerwa muri Kaminuza y’u Rwanda ijyanye n’ubuzima, izwi nka ‘Biomedical Center of Excellence’ iri gukorerwa muri Kaminuza ya Carnegie Mellon, ubushakashatsi mu miti n’inkingo by’indwara zitandukanye nka Malaria, Sida n’ibindi, rukora rufatanyije n’abandi baterankunga mu rwego rwo kwihutisha iterambere ry’ikoranabuhanga mu bushakashatsi.
Bimwe mu bizashingirwaho kugira ngo icyo kigega gifashe abantu n’imishinga ivuye muri Leta, mu mashuri, mu nganda n’ahandi, harimo kuba iri mu cyerekezo cyo kuzamura ubukungu bw’u Rwanda, kuba ugaragaza neza umusaruro kandi ufitiye igihugu akamaro no kuba ugaragaza gahunda ihamye yo kwigisha urubyiruko gukora ubushakashatsi.
Amafoto: Primature